Πέμπτη 25/4 η δίκη για την υπόθεση του ποδηλάτη Ian Hibell. | sostegr\n1 thought on “Πέμπτη 25/4 η δίκη για την υπόθεση του ποδηλάτη Ian Hibell.”\nΑπρίλιος 25, 2013 στο 9:27 μμ\nΑναβλήθηκε για τρίτη φορά για τις 17/3/2014 (!) η δίκη για τον φόνο και την εγκατάλειψη του Αγγλου ποδηλάτη Ian Hibell. Η παρουσία του γιου του ως πολιτικη αγωγη αποτρέπει μεν την παραγραφή αλλα δινει στο δικαστηριο περιθωριο για άλλα τρια χρονια αναβολών! Τα έξοδα για το πηγαινε ελα απο την Αγγλία και η ψυχική εξόντωση των ανθρώπων που περιμένουν ηδη πεντε χρονια να εκδικαστει η υποθεση δεν εχουν αξια μπροστα στην παρέλευση του ωραρίου.


Ο ιπποπόταμος είναι μεγάλο φυτοφάγο θηλαστικό της οικογένειας των ιπποποταμιδών, που ζει στην Αφρική.\nHippopotamus amphibius , Photo: Michael Lahanas\nΟι ιπποπόταμοι είναι ζώα κοινωνικά, που ζουν σε αγέλες με πληθυσμό έως και 40 ζώα. Η διάρκεια ζωής τους είναι 40-50 έτη. Τα θηλυκά φτάνουν στη σεξουαλική ωρίμανση στα 5 με 6 χρόνια τους και έχουν κύηση διάρκειας 8 μηνών.\nHippopotamus amphibius, Hippopotamus amphibius,\nΈχουν μήκος 3,5 μέτρα και 1,5 μέτρα ύψος στο ακρώμιο, και θεωρούνται, μαζί με το λευκό ρινόκερο τα μεγαλύτερα στεριανά ζώα μετά τον ελέφαντα (οι γνώμες των ειδικών διίστανται ως προς το ποιό από τα δύο είναι μεγαλύτερο). Φαίνεται ότι οι αρσενικοί ιπποπόταμοι αυξάνουν διαρκώς σε μέγεθος σε όλη τη διάρκεια της ζωής τους, ενώ οι θηλυκοί φτάνουν στο μέγιστο βάρος τους γύρω στην ηλικία των 25 ετών. Τα θηλυκά, που δεν ξεπερνούν τον 1,5 τόνο σε βάρος, είναι μικρότερα από τα αρσενικά (φυλετικός διμορφισμός), τα οποία μπορούν να ζυγίζουν έως και 3,2 τόννους. Παρά τον όγκο τους, οι ιπποπόταμοι τρέχουν γρηγορότερα από τον άνθρωπο. Η ταχύτητά τους ποικίλλει από 30 έως 50 χλμ/ώρα.\nΤα μάτια, τα αυτιά και τα ρουθούνια του ιπποπόταμου είναι τοποθετημένα ψηλά στο κρανίο του. Αυτό του επιτρέπει να περνά τις περισσότερες ώρες της ημέρας μισοβυθισμένος στα νερά τροπικών ποταμών, αποφεύγοντας τη ζέστη και τα ηλιακά εγκαύματα. Για επιπλέον προστασία από τον ήλιο, το δέρμα του εκκρίνει μια φυσική αντιηλιακή ουσία με αντιβακτηριακές ιδιότητες, που είναι κόκκινη στο χρώμα, και καμμιά φορά αναφέρεται ως «ιδρώτας αίματος», αλλά δεν είναι ούτε αίμα, ούτε ιδρώτας. Στην αρχή της έκκρισής της η ουσία είναι άχρωμη, αλλά γρήγορα γίνεται κόκκινη και καταλήγει καφέ.\nΠριν την τελευταία εποχή των παγετώνων, οι ιπποπόταμοι ζούσαν στη Βόρεια Αφρική και την Ευρώπη. Μπορούν να ζήσουν σε ψυχρότερα κλίματα με την προϋπόθεση ότι το νερό δεν παγώνει κατά το χειμώνα. Το είδος ζούσε στο Νείλο μέχρι τους ιστορικούς χρόνους, όπως αναφέρει ο Πλίνιος ο πρεσβύτερος, ενώ απολιθώματα ηλικίας 180.000 ετών έχουν βρεθεί στη Μάλτα. Ιπποπόταμοι ζουν μέχρι σήμερα στα ποτάμια και στις λίμνες της Ουγκάντα, του Σουδάν, του Κόνγκο και της Αιθιοπίας, της Κένυας, όπως επίσης και στη Νότια Αφρική, (Μποτσουάνα, Νότια Αφρική, Ζιμπάμπουε, Ζάμπια). Πληθυσμοί ιπποποτάμων υπάρχουν επίσης στην Τανζανία και τη Μοζαμβίκη.\nΟι ιπποπόταμοι αγαπούν να έχουν τη δική τους περιοχή. Ο αρσενικός ιπποπόταμος συχνά μαρκάρει μια περιοχή στην όχθη ενός ποταμού, όπου διατηρεί χαρέμι με θηλυκά, και την υπερασπίζει από άλλα αρσενικά. Στις διενέξεις επιστρατεύει τους κυνόδοντές του, που έχουν μήκος 50 εκατοστά, και το κεφάλι του, το οποίο χρησιμοποιεί ως πολιορκητικό κριό. Καθώς συχνά μπαίνουν στην περιοχή του αγρότες και τουρίστες, κι εκείνος την υπερασπίζει, θεωρείται από τα πιο επικίνδυνα ζώα στην Αφρική. Σκοτώνει κροκοδείλους και λιοντάρια και είναι υπεύθυνος για πολύ περισσότερους θανάτους ανθρώπων απ' ότι άλλα ζώα της Αφρικής.  Ο ιπποπόταμος δεν κυνηγά ανθρώπους, αλλά υπερασπίζεται με σθένος την περιοχή του από αυτούς.\nΟι ιπποπόταμοι βρίσκονται σε ρηχά νερά. Βγαίνουν από το νερό τη νύχτα για να φάνε, και καταναλώνουν 50 κιλά φυτών καθημερινά. Οι ενήλικοι ιπποπόταμοι δεν επιπλέουν γενικά. Όταν βρίσκονται σε βαθιά νερά, προωθούνται πηδώντας στον βυθό. Οι μικρότεροι ιπποπόταμοι επιπλέουν και κινούνται συνήθως κολυμπώντας και κλωτσώντας με τα πισινά τους πόδια. Τα μωρά ιπποπόταμοι γεννιούνται κάτω από το νερό, με βάρος από 25 έως 45 κιλά, και πρέπει να κολυμπήσουν στην επιφάνεια για να πάρουν την πρώτη αναπνοή τους. Όταν το νερό είναι πολύ βαθύ γι' αυτά, κάθονται στην πλάτη της μητέρας τους, και για να θηλάσουν κολυμπούν κάτω από το νερό.\nΟι ενήλικοι ιπποπόταμοι βγαίνουν στην επιφάνεια του νερού για ν' αναπνεύσουν κάθε 3.5 λεπτά. Οι νεαροί πρέπει ν' αναπνέουν κάθε 2 με 3 λεπτά. Η διαδικασία της ανάδυσης στην επιφάνεια και της αναπνοής είναι αυτόματη και συμβαίνει ακόμα κι όταν ο ιπποπόταμος κοιμάται, χωρίς να ξυπνήσει. Έχει αναφερθεί ιπποπόταμος που έμεινε κάτω από το νερό για 30 λεπτά.  Όταν ο ιπποπόταμος βυθίζεται στο νερό, κρατά κλειστά τα ρουθούνια του.\nΤρία είδη ιπποποτάμων (οικογένεια ιπποποταμιδών) εξαφανίστηκαν κατά την Ολόκαινο στη Μαδαγασκάρη εδώ και 100) χρόνια. Το είδος νάνου ιπποποτάμου Phanourios minutis, ζούσε στην Κύπρο αλλά εξαφανίστηκε στο τέλος της Πλειστοκαίνου. Δεν είναι σίγουρο αν αυτό οφείλεται σε ανθρώπινη παρέμβαση. Το 2005 οι ιπποπόταμοι στο Κονγκό ήταν 800-900, ενώ το 1975 αριθμούσαν 29.000. Αυτή η μείωση αποδίδεται στον πόλεμο, στο ότι οι ιπποπόταμοι θεωρούνται επικίνδυνοι, και στο ότι η - παράνομη - πώληση του κρέατός τους είναι κερδοφόρα στη μαύρη αγορά.\n1. ↑ Οι επιστήμονες βρήκαν το χαμένο κρίκο μεταξύ των φαλαινών και του πλησιέστερου συγγενή τους ιπποπόταμου\n2. ↑ Είναι οι ιπποπόταμοι τα πιο επικίνδυνα ζώα;\n3. ↑ Ιπποπόταμος


Market Beat: Η ανεύρεση κοινού πεδίου με τους εταίρους θα σφραγίσει την εβδομάδα\nΔευτέρα, 16 Φεβρουαρίου 2015 09:53\nΑν κρίνουμε ψυχρά τον τρόπο διαπραγμάτευσης μεταξύ Ελλάδας και εταίρων - πιστωτών της, διαπιστώνεται ότι κινούνται με την ίδια λογική και αυτό αποτελεί το μεγαλύτερο πρόβλημα, αλλά και μια αναγκαία συνθήκη αλληλοκατανόησης. Η λογική της κάθε πλευράς είναι να εμφανίζουν υψηλές απαιτήσεις μέχρι την τελευταία στιγμή της διαπραγμάτευσης. Επειδή όντως είναι ο μόνος τρόπος για να εξασφαλιστεί η μεγαλύτερη δυνατή κάλυψη των στόχων τους. Φυσικά, η φύση της διαπραγματευτικής γραμμής σε μια σκληρή αντιπαράθεση έχει στοιχεία ακροβασίας. Γιατί, για τους οικονομετρικά σκεπτόμενους, ενέχει τον κίνδυνο από ένα κακό υπολογισμό πιαθνά να βρεθούν και τα δυο μέρη στο χείλος της αβύσσου.\nΔεν είναι πιο καθαρή η εικόνα της σχέσης της ελληνικής αντιπροσωπείας με τους πιστωτές της Ελλάδας και ενώ μια κρίσιμη συνάντηση των ΥΠΟΙΚ της ζώνης του κοινού νομίσματος είναι προ των πυλών δεν μπορεί κανείς να πιθανολογήσει την έκβασή της.\nΥπάρχει μια μαγική σχέση ανάμεσα στα συμπεράσματα που προσφέρουν τα βασικά εργαλεία της τεχνικής ανάλυσης και η ροή των ειδήσεων που έχουν το ειδικό βάρος να επηρεάζουν την πορεία των τιμών. Όταν η παγκόσμια επενδυτική κοινότητα έχει εστιάσει την προσοχή της στις εξελίξεις της σχέσης της Ελλάδας με τους δανειστές της, δεν είναι δυνατό να μην έχουν, οι επενδυτές του ΧΑ και στα παράγωγα, προσδέσει απολύτως την διάθεσή τους για συμμετοχή στις συναλλαγές, από το Eurogroup σήμερα. Μόνο που και πάλι η έκβαση της συνάντησης των ΥΠΟΙΚ της ευρωζώνης για την ελληνική περίπτωση, θα είναι γνωστή πιθανότατα μετά το πέρας των συναλλαγών στην αγορά της Αθήνας. Εκτός αν «τα σπάσουν» οι διαπραγματευτές οριστικά και αμετάκλητα την πρώτη ώρα.\nΗ εκτίμησή μας είναι ότι αυτό που διαρρέεται από τη δυναμική των εργασιών στις Βρυξέλλες είναι πως η πρόταση των Ελλήνων δεν έχει την κάλυψη της αποδοχής της από τα τεχνικά κλιμάκια αν και στη διαπραγμάτευση οι ιθύνοντες επιμένουν πολιτικά. Γιατί οι τεχνοκράτες καταλαβαίνουν αλλά οι ευρωπαίοι πολιτικοί δυσκολεύονται, αισθανόμενοι πως απειλούνται αν δεχθούν ότι και επιστημονικά και αγοραία, το πρόγραμμα που προτείνανε στην Ελλάδα δεν είχε διέξοδο και οδηγούσε σε τραγική παγίδα ρευστότητας. Άρα το ότι ο 25άρης έκλεισε ψηλότερα από τις κορυφές των τοπικών ανοδικών ακίδων για τις συνεδριάσεις στις 13/1, και 23/1 οδηγεί στην αυξημένη πιθανότητα να περάσει σε ανώτερη ζώνη τιμών με χαμηλό τις 268 και υψηλό στις 285,4 μονάδες. Αυτά τα επίπεδα κατά την εκτίμησή μας είναι κρίσιμα, γιατί κάθε υπέρβαση των 285 μονάδων που θεωρείται οροφή σκληρότατη αφού δεν έχουν ξεπεραστεί ούτε έχουν σημειωθεί ξανά από τις 11/12 αποτελεί την ισχυρότερη ένδειξη ότι ο δείκτης θα βάλει πλώρη για τις 335.\nΑλλά αν η στατιστική ανάλυση και οι πολιτικές εξελίξεις επιφέρουν αναγνώριση της ψευδοροφής γύρω από τις 270 μονάδες, τότε χωρίς ανησυχία ο δείκτης μπορεί να επιστέψει στις 245. Αλλά σε αυτή την περίπτωση χρειάζεται να εμφανιστεί δυνατό rebound με στόχο την επάνοδο των τιμών σε επίπεδα που αποτιμούσαν τις μετοχές του ΧΑ πριν οι εκλογές και η προεξόφληση της νίκης του ΣΥΡΙΖΑ τρομάξει (ελπίζουμε χωρίς να επαληθευτεί ο φόβος) τους ξένους θεσμικούς.\nΗ δεύτερη εβδομάδα του Φεβρουαρίου με δυο πτωτικές συνεδριάσεις και τρεις ανοδικές προκάλεσε ανοδικό βηματισμό ισοδύναμο της πρώτης και έτσι, οι ΓΔ, 25άρης και FTSEM με διψήφιο ανά βδομάδα ανοδικό βηματισμό, εμφανίζουν όλοι μεταβολές για τον τρέχοντα μήνα πάνω από 22%. Ήτοι κέρδιζαν κατά μέσο όρο πάνω από 2,2% τη μέρα!\nΟ κλάδος που άλλοτε αποτελούσε υπόδειγμα βάρους σε κεφαλαιοποίηση αλλά και σε διακύμανση, είχε την Παρασκευή άνοδο +12,70% μετά από κέρδη +14,10% την Πέμπτη, έχοντας δώσει πίσω την Τετάρτη -5,03% από τα κέρδη κατά +15,81% την Τρίτη. Τη Δευτέρα 9/2 όμως, είχε ξεκινήσει με πτώση -9,81%, που ήταν κατάληξη δυο ακόμα στη σειρά καθοδικών κλεισιμάτων στις 5 και 6 Φεβρουαρίου τα οποία αθροιστικά είχαν προκαλέσει στον τραπεζικό δείκτη απώλειες -20%. Οι λεπτομέρειες για τις τράπεζες αναφέρονται για να στηρίξουμε τη θέση πως ακόμα και με τόση νευρικότητα για τον κρίσιμο λόγω βαρύτητας κλάδο, οι τράπεζες αν και ερχόντουσαν από δυο γερά πτωτικές στην πρώτη βδομάδα του μήνα, αντέδρασαν εντυπωσιακά από τα χαμηλά τους αυτή τη βδομάδα και αυτό τον μήνα.\nΣυγκεκριμένα η ΑΛΦΑ με εβδομαδιαία επίδοση +19,7%, έχει απόσταση 33,9% από τα χαμηλά εβδομάδας και από τα χαμηλά των τελευταίων 30 ημερών που είναι και χαμηλά βίου για όλες τις τράπεζες απέχει 52,5%. Η ΕΤΕ με επίδοση εβδομάδας +35,6% έχει απόσταση 53,8% από τα χαμηλά εβδομάδας και από τα χαμηλά των τελευταίων 30 ημερών απέχει 73,4%, ΕΥΡΩΒ με επίδοση εβδομάδας +34,8% έχει απόσταση 55,6% από τα χαμηλά εβδομάδας και από τα χαμηλά των τελευταίων 30 ημερών απέχει 82% και η ΠΕΙΡ με επίδοση εβδομάδας +19%, έχει απόσταση 43,4% από τα χαμηλά εβδομάδας και από τα χαμηλά των τελευταίων 30 ημερών απέχει 53,2%.\nΣήμερα στο Reuters ο τίτλος του σχολίου για τις πρώτες συναλλαγές της Δευτέρας ήταν:\n«Οι μετοχές στο Τόκιο σε κορυφή οκτώ ετών, εξυφαίνεται λύση στις συνομιλίες επί της ελληνικής περίπτωσης». Το Ιαπωνικό χρηματιστήριο άγγιξε υψηλά οκταετίας σήμερα μετά τα ρεκόρ στη Wall Street, με τους επενδυτές συγκρατημένα αισιόδοξους σχετικά με το ότι η Ευρωπαϊκή Ένωση θα σημειώσει πρόοδο αυτή την εβδομάδα σε μια συμφωνία με την Ελλάδα για το χρέος της.\nΗ εβδομάδα που ξεκινά έχει στο τέλος της την εκπνοή των σειρών Φεβρουαρίου στα παράγωγα. Οι περισσότεροι αναλυτές ειδοποιούν πως δεν είναι βέβαιο ότι θα κερδίσουν όσοι ανάπτυξαν θέσεις short αυτό το μήνα, σε αντίθεση με τα κέρδη που σημείωσαν τον καθοδικό Ιανουάριο. Η περασμένη εβδομάδα ήταν ανοδική, δεύτερη στη σειρά και με στοιχεία ενθαρρυντικά για τα χρηματιστήρια, που τα «χρειάζονται». Αφού ο επόμενος μήνας θα σηματοδοτήσει την έκτη επέτειο από την έναρξη της τρέχουσας ανοδικής αγοράς.\nΠολλοί άνθρωποι έχουν επισημάνει ότι οι μετοχές, δεν έχουν κινηθεί ανοδικά ποτέ για επτά χρόνια στη σειρά. Η ιστορία λοιπόν δεν είναι στο πλευρό των «ταύρων». Αλλά, είναι δύσκολο να στοιχηματίσει η πλειοψηφία των επαγγελματιών της επενδυτικής βιομηχανίας εναντίον των μετοχών. Κάθε φορά που φαίνεται ότι μια νέα κρίση είναι έτοιμη να εκτροχιάσει τις τιμές και να προκαλέσει μια τεράστια υποχώρηση, οι εξελίξεις στη συνέχεια προκαλούν ανακούφιση και οι αγοραστές επιστρέφουν ορμητικά. Έχει καθυστερήσει μια διόρθωση. Παρά ταύτα ακόμα και οι απαισιόδοξοι συμβουλεύουν: «Ξεχάστε μια πτώση 20%», που θα όριζε ένα αυθεντικό bear market. Από το 2011 δεν είχαμε καν μια διόρθωση κατά -10%. Τα μεγάλα προβλήματα που είχαν τρομάξει τους επενδυτές τον περασμένο μήνα, τον Φεβρουάριο αρχίζουν να ξεθωριάζουν.\nΤην Παρασκευή, ο S&P500 σημείωσε το πρώτο, στο 2015, ρεκόρ υψηλών βίου αφού έκανε το ίδιο 40 φορές το περασμένο έτος. Ο Dow πέρασε πάνω από τις 18.000 μονάδες, για πρώτη φορά μετά τις 26 Δεκεμβρίου του 2014. Ο δε Nasdaq, με άνοδο 36 μονάδων, οδηγήθηκε στις 4894 μονάδες τα ψηλότερα επίπεδα από το Μάρτιο του 2000. Όταν η αγορά χτύπησε τις 5000 μονάδες, με σπάσιμο της φούσκας των εταιριών dot com όπου οι τιμές των μετοχών προεξοφλούσαν αποκλειστικά μελλοντικά κέρδη. Τώρα, όσες απέμειναν έχουν στα ταμεία τους δολάρια και όχι μόνο προοπτικές. Η εκτίμησή μας είναι ότι περισσότερο από αυτά αξίζει αναφοράς η αύξηση κατά 38 μονάδες βάσης στην απόδοση του 10ετούς ομολόγου αναφοράς ΗΠΑ (2,06%) κατά τη διάρκεια των τελευταίων δύο εβδομάδων. Είναι η πιο μεγάλη αύξηση για διάστημα 2 εβδομάδων διαδοχικά από τον Ιούνιο του 2013, αλλά το επιτόκιο είναι χαμηλότερα σχεδόν 100 μονάδες βάσης από την αρχή του 2014.\nΟι οικονομικές ειδήσεις από τις ΗΠΑ ήταν μεικτές την περασμένη εβδομάδα. Το φρόνημα των καταναλωτών μειώθηκε κατά 4,5% το Φεβρουάριο από ένα υψηλό ενδεκαετίας, εν μέρει λόγω της πτώσης του πετρελαίου που προκάλεσε απολύσεις. Οι λιανικές πωλήσεις μειώθηκαν σχεδόν 1% από μήνα σε μήνα τον Ιανουάριο για δεύτερο συνεχόμενο μήνα, αλλά παρέμειναν πάνω 3% σε ετήσια βάση. Σημειώθηκε μείωση των εμπορικών χώρων και είναι πιθανό να συνεχιστεί, καθώς ο ανταγωνισμός από το ηλεκτρονικό εμπόριο και μεταξύ αντιπάλων επιχειρήσεων εντείνεται, προκαλώντας μακροπρόθεσμα αρνητική δυναμική στη ζήτηση χώρου για εμπορικά καταστήματα.\nΑπό την Ευρώπη κύρια και από το μέτωπο του πετρελαίου προήλθαν οι πηγές της ανακούφισης που προκάλεσαν την άνοδο στις αγορές μετοχών διεθνώς. Χωρίς φυσικά να παραβλέπουμε ότι από τις 391 εισηγμένες εταιρείες του S&P500 που έχουν ανακοινώσει κέρδη, το 71,1% έχει ξεπεράσει τις προσδοκίες της αγοράς. Αυτό το ποσοστό είναι πάνω από τον ιστορικό μέσο όρο, σύμφωνα με τα στοιχεία της Thomson Reuters.\nΟ S&P500 είχε επίδοση εβδομάδας +2,02% και στο 2015 +0,71%, ενώ ο Dow κέρδισε +1,09% και πλέον κερδίζει +0,18% στο 2015. Ο S&P400 της μεσαίας κεφαλαιοποίησης ανέβηκε +1,75% με επίδοση +2,3% φέτος, και ο Russell 2000, της μικρής κεφαλαιοποίησης, ενισχύθηκε +1,47% με επίδοση έτους +1,53%. Για τον δείκτη Russell 2000 το κλείσιμο έγινε επίσης σε ιστορικά υψηλά. Ο δε Nasdaq100 τινάχθηκε +3,15%, με άνοδο για το 2015 +2,16%. Η τιμή του χρυσού έπεσε -0,50% στα 1227,1 δολάρια.\nΟ Nikkei της Ιαπωνίας, κέρδισε +1,50% και η ετήσια επίδοσή του είναι 2,65%. Ο γερμανικός δείκτης DAX κέρδισε +1,08% με απόδοση το 2015 +11,81%. Ο δείκτης IBEX της Ισπανίας κέρδισε +1,57%. Ο δείκτης FTSE MIB στην Ιταλία ανέβηκε +2,14%. Ο ΓΔ του Χρηματιστηρίου της Αθήνας κέρδισε 11,28% και στο τρέχον έτος αποδίδει +8,21%. Οι αναδυόμενες αγορές είχαν ανοδική εικόνα. Ο Bovespa της Βραζιλίας κέρδισε +3,78%, με άνοδο το τρέχον έτος 1,26%, ενώ ο Bolsa του Μεξικού ανέβηκε +0,84%, το 2015 αποδίδει -0,17%. Ο δείκτης Kospi στη Νότια Κορέα ανέβηκε +0,11% με επίδοση για φέτος +2,19%. Ο δείκτης Sensex για τις μετοχές στην Ινδία ενισχύθηκε κατά +1,31%, κερδίζοντας, το 2015, +6,35%. Στο χρηματιστήριο του Χονγκ Κονγκ ο Hang Seng έμεινε πρακτικά αμετάβλητος +0,01% και το 2015 κερδίζει +4,56%.\nΔέσμη θετικών εξελίξεων\nΘεωρούμε πως οι μετοχές ανέβηκαν κυρίως, από την αποδοχή πολλών fund managers, πως το πετρέλαιο έχει ήδη ανακαλύψει, στα μέσα της προπερασμένης βδομάδας, τον πυθμένα μιας σημαντικής βουτιάς, που ξεκίνησε από πέρυσι. Στα θετικά για ενδυνάμωση της διάθεσης για ανάληψη ρίσκου εντάσσεται η ειρηνευτική συμφωνία της Ρωσίας με την Ουκρανία. Ενθάρρυνση πήραν επίσης οι θεσμικοί από τα πρωτοσέλιδα γύρω από τις διαπραγματεύσεις της Ελλάδας με τη ζώνη του ευρώ και προσέρχονται στην τρέχουσα εβδομάδα με υψηλότερο φρόνημα. Όμως τις εντυπώσεις θα διαμορφώσουν τα αποτελέσματα της αλυσίδας λιανικής Wal-Mart που είναι πιθανό να επωφεληθεί από τις χαμηλότερες τιμές των καυσίμων, που θα μπορούσαν να προκαλέσουν αύξηση των καταναλωτικών δαπανών. Την ίδια στιγμή, η παγκόσμια εμβέλειά της θα μπορούσε να την εκθέσει στον αρνητικό αντίκτυπο της ισχυροποίησης του δολαρίου.\nΑφού οι μετοχές της Wall Street έφθασαν σε νέα ύψη, οι συμμετέχοντες στην αγορά θα δώσουν ιδιαίτερη προσοχή στις εξελίξεις στην Ελλάδα η οποία, μαζί με τις τιμές του πετρελαίου, αποτέλεσαν τους βασικούς παράγοντες της μεταβλητότητας που παρουσίασε η αγορά φέτος. Για το πετρέλαιο, μια ανάλυση που έκανε για την τελευταία περίοδο η Wunderlich Securities διαπίστωσε ότι από το περασμένο έτος και αφότου άρχισε η βουτιά στην τιμή του αργού, ο δείκτης S & P 500 είχε συντελεστή συσχέτισης με το αργό ίσο με 0,70, πολύ πάνω από το χαμηλό του 0,03 που είναι ο συντελεστής συσχέτισης που είχαν τα τελευταία 25 χρόνια. Υπέρ ανόδου της τιμής του μαύρου χρυσού συνέβαλλε η είδηση ότι ο αριθμός των εξεδρών πετρελαίου στις Ηνωμένες Πολιτείες μειώθηκε στο χαμηλότερο επίπεδο από τον Αύγουστο του 2011.\nΗ μεγάλη επίδοση του Φεβρουαρίου\nΥπήρξε αποτύπωση της ανακούφισης των θεσμικών, την προηγούμενη εβδομάδα, όταν διαπίστωσαν ότι το εκλογικό αποτέλεσμα έδωσε κυβέρνηση με δυνατότητες να διαχειριστεί την οικονομία για το επόμενο κρίσιμο διάστημα. Το ράλι ανακούφισης παρέμεινε σταθερό σε ορισμένα χαρακτηριστικά, που αφορούν στην νευρικότητα με την οποία οδηγούνται οι τιμές ψηλότερα.\nΔηλαδή πάλι είχαμε τρεις ανοδικές και δυο πτωτικές συνεδριάσεις. Οι μεταβολές ανά ημέρα ήταν μεγάλες συνήθως και ο μέσος τζίρος συνέχισε την μείωσή του έναντι του μέσου τζίρου της προηγούμενης. Αφού από τα περίπου 160 εκατ. ευρώ πέρασε στα 130 εκατ., παραμένοντας ωστόσο σταθερά πάνω από τα 100. Οι θεσμικοί οδήγησαν τους δείκτες μέσα από τη στάση τους έναντι των Τραπεζών, που αποτέλεσαν τον φάρο για τις υπόλοιπες μετοχές του ταμπλό περισσότερο από κάθε άλλη εβδομάδα στο 2015. Λες και περίμεναν ακόμα κα εκείνοι που δεν τους ενδιέφερε ο τραπεζικός κλάδος την μεταβολή του τραπεζικού δείκτη, για να πουλήσουν ή να τοποθετηθούν στις μετοχές των υπολοίπων. Για αυτό στις περισσότερες συνεδριάσεις είτε σχεδόν όλοι οι κλάδοι υποχωρούσαν με ελάχιστες εξαιρέσεις ή, αντίστροφα, η πλειονότητα ανέβαινε και ένας οι δυο κλάδοι είχαν απώλειες.\nΤο στατιστικό αποτύπωμα της εβδομάδας\nΟ ΓΔ εμφάνισε σε εβδομαδιαία βάση άνοδο 11,3% έχοντας απόσταση από το ελάχιστο εβδομάδας 18,55% και αντίδραση από το ελάχιστο τελευταίων 30 ημερών 26,2%. Ενώ ο 25άρης κέρδισε 13%, ήταν δε +21,3% πάνω από την κατώτερη τιμή για τη βδομάδα και 29,5% ψηλότερα από το ελάχιστο τελευταίων 30 ημερών. Ο FTSEM όμως κέρδισε μόνο 8,2%, κλείνοντας 13,3% ψηλότερα από το ελάχιστο εβδομάδας και έχει αντίδραση από το ελάχιστο τελευταίων 30 ημερών 24,7%.\nΤο μέγιστο της εβδομάδας έγινε και μέγιστο τελευταίων 30 ημερών για τους δείκτες, ενώ στα blue chip ξεχώρισαν για την ανοδική τους ορμή, που έκανε το max εβδομάδας και max τελευταίων τριών μηνών τα ΒΙΟ ΕΧΑΕ ΙΝΛΟΤ ΜΕΤΚ ΜΥΤΙΛ και ΤΙΤΚ. Όμως απόδοση καλύτερη των δεικτών εμφάνισαν μόνο οι δυο πρώτες. Η εβδομάδα χώρισε τις μετοχές της υψηλής κεφαλαιοποίησης στατιστικά με βάση την θετική τους απόδοση, γιατί δεν υπήρξε καμία με πτώση στο πενθήμερο. Κέρδη άνω του 20% εμφάνισαν αλφαβητικά οι ΒΙΟ +35,7%, ΔΕΗ +20,4%, ΕΤΕ +35,6%, ΕΥΡΩΒ +34,8%, και ΤΕΝΕΡΓ +20,1%. Μεγαλύτερη του 25άρη άνοδο αλλά κάτω του 20% εμφάνισαν οι ΑΛΦΑ +19,7%, ΕΧΑΕ +15,45%, ΟΛΠ +16,95%, και ΠΕΙΡ +19%. Κοντά στην μεταβολή του μέσου όρου ήταν η άνοδος των ΓΕΚΤΕΡΝΑ +13,2%, ΕΛΛΑΚΤΩΡ +13,9%, ΜΙΓ -11,5% και ΟΠΑΠ +12,5%.\nΣτον αντίποδα οι μετοχές με μεταβολή από +1,6% ως +3,7% αποτελούν την ομάδα με τα πιο αδύναμα κέρδη και είναι αλφαβητικά οι ΓΡΙΒ +3,25%, ΜΕΤΚ +3,6%, ΜΟΗ +2,3%, ΜΠΕΛΑ +1,6% και ΦΦΓΚΡΠ +2,5%. Αμέσως καλύτερες επιδόσεις μεταξύ +5% και +9,1% εμφάνισαν οι ΕΕΕ +5,7%, ΕΛΠΕ +6,3%, ΕΥΔΑΠ +8,4%, ΙΝΛΟΤ 9,1%, ΜΥΤΙΛ 8,5%, ΟΤΕ 5,3% και ΤΙΤΚ +8,2%.\nΟ «άγιος» Φεβρουάριος\nΓια τον Φεβρουάριο, που είναι ως το μέσο του ο μήνας του ράλι ανακούφισης μετά τις εκλογές, όλα τα blue chip έχουν κέρδη. Αλλά υπάρχουν μετοχές με άνοδο πάνω από 30% και αυτές αλφαβητικά είναι οι ΒΙΟ +53,95%, ΕΛΛΑΚΤΩΡ +39,4% ΕΤΕ +48,1%, ΕΥΡΩΒ +65,45%, ΕΧΑΕ +33,7%, ΟΛΠ 38,8%, ΟΠΑΠ 32% και ΠΕΙΡ 39%. Στον αντίποδα επίδοση κάτω από +13% εμφανίζουν οι ΓΡΙΒ +0,6%, ΕΕΕ +10,1%, ΕΛΠΕ +12,8%, ΕΥΔΑΠ +11,9%, ΜΕΤΚ +11,5%.\nΗ στήλη στον πίνακα που συνοδεύει το σχόλιο της βδομάδας που παρέχει τη μεταβολή του Φεβρουαρίου προσφέρεται για κάθε είδους επενδυτές. Αφού επιτρέπει την επιλογή όσων υστέρησαν αλλά και εκείνων που υπεραποδίδουν καθώς υπογραμμίζει την διαφορετική αλλά πάντα θετική επίδραση ενός συνήθως ανοδικού, ως τις 20 – 22, μήνα.\nΗ τεχνική ανάλυση για να έχει πραγματική συνάρθρωση με την ροή των εξελίξεων στο χώρο που επηρεάζει κύρια την πορεία των τιμών, απαιτεί ορισμό του σημείου καμπής που λειτουργεί ως αφετηρία του διαστήματος που επιλέγεται, για τη στατιστική μελέτη και τα συμπεράσματα. Επιλέξαμε για αυτή τη δουλειά τη μελέτη των συνεδριάσεων που περιλαμβάνονται από τις 8/12 ως σήμερα, γιατί στο ταμπλό αποτυπώθηκε αυτή την περίοδο η επίπτωση των αποφάσεων που σχηματίστηκαν από το σύνολο του πολιτικού δυναμικού της χώρας. Η συνεδρίαση της 9/12 αποτέλεσε την αρχή μιας καθόδου με τεράστια κύματα πιέσεων στις μετοχές του 25άρη που ξεδιπλώθηκαν μέχρι τις 28/1 που είχε συγκεκριμένα χαρακτηριστικά.\nΑρχικά ας σημειωθεί ότι ο 25άρης από το μέγιστο στις 8 Δεκεμβρίου ήτοι από τις 339,7 μονάδες κατέληξε στο ελάχιστο στις 209,48 στις 28 Ιανουαρίου, με μέγιστη πτωτική μεταβολή -38,33%. Αυτό έγινε με 32 συνεδριάσεις από τις οποίες οι 13 ήταν ανοδικές και οι 19 πτωτικές.\nΑλλά σημαντικό είναι ότι σοβαρές αλλαγές στα επίπεδα τιμών του 25άρη επέβαλλαν οι συναλλασσόμενοι κάθε φορά που προκαλούσαν τρεις καθοδικές συνεδριάσεις στη σειρά, ενίοτε με υπολογίσιμων διαστάσεων μεταβολές.\nΞεχώρισαν οι δέσμες\n(α) FTSE25 από 335,5 στις 266,34\n9/12 με βουτιά -12,93%, 10/12 -1,24% και 11/12 με απώλειες -7,69%,\n(β) FTSE25 από 279,64 στις 266,11\n23/12 με -1,43%, 29/12 με -3,46% και 30/12 με απώλειες -1,38%\n(γ) FTSE25 από 268,09 στις 252,56\n14/1 με απώλειες -1,56%, 15/1 με -2,13% και 16/1 με -2,22% και\n(δ) FTSE25 από 266,7 στις 210,15\n26/1 με πτώση -5,6%, 27/1 με -5,04% και 28/1 με απώλειες -12,1%.\nΕύκολα συμπεραίνεται ότι η πρώτη και η τελευταία δέσμη ήταν στην ουσία εκείνες που έφεραν σε πέρας τη συνολική βουτιά. Ο δε 25άρης ταλαντεύτηκε συσωρευτικά γύρω από τις 270 μονάδες. Αφού στις 266 τον έφερε η πρώτη δέσμη και από τις 266 τον παρέλαβε η τέταρτη ενώ το κατώτερο στη δεύτερη δέσμη ήταν οι 266,11 με το ανώτερο της τρίτης στις 268. Το ότι έμεινε ο 25άρης την Παρασκευή στις 271,43 μονάδες αφού σημείωσε μέγιστο στις 278,37 (έπιασε δηλαδή την κορυφή της δεύτερης πτωτικής δέσμης) μπορεί να περάσει σε κάθοδο. Αν θεωρηθεί ότι έπιασε την αντίσταση που όρισαν οι συνεδριάσεις του Δεκεμβρίου κατά την αντίδραση της αγοράς μετά την πρώτη βουτιά της πρώτης δέσμης.\nΜηνύματα από τους ΚΜΟ 30, 50 και 200 ημερών\nΟι θεσμικοί στο ΧΑ ωστόσο με τις κινήσεις τους την Πέμπτη και την Παρασκευή έφεραν τον δείκτη των παραγώγων σε δυο διαδοχικά ανοδικά κλεισίματα που την Πέμπτη τον έφεραν στις 254,23 μονάδες με τον ΚΜΟ 30 ημερών τότε στις 247,49 ήτοι κάτω από το δείκτη κάτι που είχε να συμβεί από τις 4/2 του τρέχοντος έτους. Φυσικά ο ΚΜΟ30 είναι ο πιο γρήγορος και για αυτό ακόμα σημαντικότερο στατιστικά ήταν το ότι την Παρασκευή ο 25άρης έκλεισε στις 271,23 περνώντας ψηλότερα και από τον πιο αργό ΚΜΟ 50 ημερών που ορίστηκε στις 264,35 μονάδες. Το να κλείσει ο δείκτης των blue chip πάνω από τον ΚΜΟ 50 είναι φαινόμενο που έχει να εμφανιστεί από τη συνεδρίαση της 8/12 που ήταν η τελευταία μέρα που δεν γνώριζαν οι επενδυτές την επίσπευση της διαδικασίας για εκλογή προέδρου από την κυβέρνηση της ΝΔ και του ΠΑΣΟΚ. Το «καλό» είναι πως όταν ο δείκτης περνάει πάνω από τον 50άρη ΚΜΟ διαπραγματεύεται πάνω από αυτό για αρκετές συνεδριάσεις.\nΑν διατηρηθεί ως στόχος των ισχυρών παραγόντων να επαναφέρουν τις τιμές στα επίπεδα προ του πανικού από το ταξίδι στο άγνωστο που ξεκίνησε στις 9/12 και κατέληξε στις 25/1 τότε ο ΚΜΟ50 θα αποτελεί επίπεδο στήριξης για το δείκτη. Άρα μια πρώτη στήριξη αν πιεστούν οι τιμές των blue chip θα είναι οι 265 μονάδες ενώ ο ΚΜΟ 200 έχει τιμή μετά το κλείσιμο της Παρασκευής στις 337,2 δηλαδή είναι εκεί που ήταν ο 25άρης στις 8/12. Άρα ταυτίζονται δυο στόχοι. Αυτός που αφορούσε στην ροή των ειδήσεων και ο ΚΜΟ 200 ημερών στον οποίο τείνουν να φθάσουν και να προσπεράσουν ανοδικά όλες οι χρηματιστηριακές αξίες\nΟι μετοχές στο Τόκιο σε κορυφή οκτώ ετών, εξυφαίνεται λύση στις συνομιλίες επί της ελληνικής περίπτωσης\nΤο Ιαπωνικό χρηματιστήριο άγγιξε υψηλά οκταετίας σήμερα Δευτέρα μετά τα ρεκόρ στη Wall Street, με τους επενδυτές συγκρατημένα αισιόδοξους σχετικά με το ότι η Ευρωπαϊκή Ένωση θα σημειώσει πρόοδο αυτή την εβδομάδα σε μια συμφωνία με την Ελλάδα για το χρέος της.\nΟι τιμές του πετρελαίου σήμερα έχουν ξεθωριάσει μετά την ταχεία άνοδο των προηγούμενων ημερών, ενώ τα κύρια νομίσματα έμεινε κλειδωμένα στις μικρού εύρους περιοχές που οδηγήθηκαν πρόσφατα.\nΤα στοιχεία από την Ιαπωνία έδειξαν ότι η οικονομία εξήλθε από την ύφεση το τελευταίο τρίμηνο του περασμένου έτους, αν και η αύξηση της κατά +0,6% ήταν μικρότερη από τις προβλέψεις της αγοράς. Οι επενδυτές εξακολουθούν να κινούνται με αισιοδοξία και αυτί ενθαρρύνεται επιβεβαίωσε και ο Nikkei που με άνοδο 0,53% βρέθηκε στο υψηλότερο σημείο του από το 2007.\nΟ δείκτης MSCI των μετοχών της Ασίας-Ειρηνικού εκτός Ιαπωνίας έχει αποσβέσει μια μικρή απώλεια στην αρχική διαπραγμάτευση για να σταθεί μπροστά στις 483,90 μονάδες. Ο δείκτης οδηγήθηκε στο υψηλότερο κλείσιμο από τα τέλη Οκτωβρίου την Παρασκευή, αλλά αυτό συνεπάγεται πρόσκρουση επάνω σε μια ισχυρή ζώνη αντίστασης διαγραμματικά στην περιοχή 484-486.\nΟ δείκτης της Αυστραλίας εμφανίζεται σχεδόν επίπεδος με μικρή άνοδο, ενώ οι μετοχές της Σαγκάης ενισχύθηκαν 0,1%. Οι διακοπές θα είναι ένα χαρακτηριστικό αυτή την εβδομάδα με τις Ηνωμένες Πολιτείες να είναι σε αργία την Δευτέρα και μεγάλο μέρος της κεφαλαιαγοράς της Ασίας λόγω εορτασμών του Σεληνιακού Νέου Έτους. Στην Κίνα θα έχει η αργία διάρκεια από την 18η Φεβρουαρίου έως τη 24η.\nΣτο Reuters σημείωναν το πρωί: «Το Eurogroup των υπουργών Οικονομικών στις Βρυξέλλες αργότερα σήμερα συνεδριάζει για να προσπαθήσουν να βρουν κοινό έδαφος με τη νέα κυβέρνηση Ελλάδα και οι συνομιλίες που θα μπορούσαν να διαρκέσουν για υπολογίσιμο χρονικό διάστημα.\nΗ Αθήνα δήλωσε την Κυριακή ότι ήταν σίγουρη για την επίτευξη συμφωνίας στο πλαίσιο των διαπραγματεύσεων με τους εταίρους της ζώνης του ευρώ, αλλά επανέλαβε ότι δεν θα δεχθεί μέτρα σκληρής λιτότητας σε οποιοδήποτε σύμφωνο επί του χρέους.\nΣτις αγορές θεωρείται γενικά πως ένας συμβιβασμός θα μπορούσε ενδεχομένως να βρεθεί, δεδομένης της εναλλακτικής λύσης (εννοούν το Grexit) που θα μπορούσε να είναι μια καταστροφική (εννοούν για την ευρωζώνη) ελληνική έξοδος από το ευρώ.\nΟ S & P 500 έκλεισε σε επίπεδα ρεκόρ την Παρασκευή, καθώς οι μετοχές της ενέργειας έχει αποκτήσει ανοδική δυναμική παράλληλα με την άνοδο στις τιμές του πετρελαίου, ενώ ο Nasdaq χτύπησε ένα ρεκόρ 15ετίας από τα τις μετοχές της τεχνολογίας.\nΣτα εμπορεύματα, το πετρέλαιο ξέμεινε από ανοδική δυναμική μετά από ένα απότομο ράλι την Παρασκευή. Το μπρεντ βούτηξε 27 σεντς, φθάνοντας στα 61,25 δολάρια ανά βαρέλι, ενώ του αμερικανικού αργού έχασε 25 σεντς στα 52,53 δολάρια.\nΟ Γενικός Δείκτης μετά από τέσσερις διαδοχικές προσπάθειες ανοδικής διάσπασης των 847 μονάδων, κατάφερε στην πέμπτη όχι μόνο να περάσει πάνω από αυτή αλλά και να εκτοξευτεί ως πεπιεσμένο ελατήριο προς την αντίσταση των 922 μονάδων, επίπεδο από όπου διέρχεται η γραμμή, που ενώνει τους δύο τοπικούς πυθμένες του περασμένου Οκτωβρίου και Νοεμβρίου.\nΗ επιβεβαιωμένη διακράτηση των κεκτημένων της ανοδικής τμήσης θα θέσει ως πρώτο σοβαρό διαγραμματικό στόχο την ανοδική λύση της περιοχής των 935 με 960 μονάδων. Περιοχή, όπου εάν δοκιμαστεί και διαπεραστεί με επιτυχία θα ανοίξει το δρόμο για το ψυχολογικό όριο των 1000 μονάδων αφήνοντας πίσω τα "κακώς κείμενα" των 750 και 710 μονάδων.\nΣημαντικό ρόλο παίζει και ο ισχυρότατος τζίρος, που έχει πραγματοποιηθεί σε εκείνες τις έξι εβδομάδες που ο Γενικός Δείκτης λάμβανε τιμές μεταξύ των 850 και 710 μονάδων στοιχείο, που άνετα θα μπορούσε να προσομοιωθεί ως μάζεμα από τα "ισχυρά χέρια".\nΔιαγραμματικά όλα αυτά τα θετικά στοιχεία θα λάβουν σάρκα και οστά όταν ο Δείκτης δηλώσει άρνηση επιστροφής χαμηλότερα των 820 μονάδων, καθώς η οποιαδήποτε γρήγορη εξαέρωση των βίαιων ανοδικών μονάδων θα φέρει εκνευρισμό και πολλαπλούς εγκλωβισμούς με πιθανό αποτέλεσμα τη δημιουργία ενός καθοδικού "peak" στις 790 μονάδες.\nΌσον αφορά τώρα το δείκτη της υψηλής κεφαλαιοποίησης η ανοδική τμήση της ζώνης αντίστασης των 246 με 250 μονάδων ανοίγει την όρεξη στους "Bulls" για κίνηση προς τις 294 με 310 μονάδες. Εκεί όμως θα χρειαστεί πολύ προσοχή καθώς περνάει ένα σημαντικό σύμπλεγμα διαγραμματικών τεχνικών ζωνών και γραμμών με μεγάλη δυσκολία διαπερατότητας. Τεχνικό στοιχείο, όπου μπορεί να επιφέρει ανοδικό φρενάρισμα με ρευστοποιήσεις προς αποκομιδή κερδών. Εδώ ως αρνητική εξέλιξη θα μπορούσε να εκληφθεί η επαναφορά του δείκτη κάτω από τις 240 μονάδες.\nO Βαγγέλης Σιούτης της Guardian Trust\nΔεύτερη ανοδική εβδομάδα για το Ελληνικό Χρηματιστήριο, μέσα όμως από αυξημένη μεταβλητότητα απόλυτα δικαιολογημένη ενόψει σημαντικών εξελίξεων. Το φως που διαφάνηκε την Πέμπτη στις Βρυξέλες για επίτευξη συμφωνίας, οδήγησε τον Γενικό Δείκτη στη διάσπαση των 850 μονάδων που τον είχαν ταλαιπωρήσει αρκετά, από τις 29/12, όταν και διασπάστηκε καθοδικά μετά την αποτυχία εκλογής Προέδρου Δημοκρατίας.\nΖητούμενο, η επιβεβαίωση, την επόμενη εβδομάδα, της διάσπασης αυτής ώστε να επιτευχθεί η κίνηση προς τις 950 μονάδες. Προϋπόθεση για αυτό η επίτευξη συμφωνίας την επόμενη εβδομάδα με τους εταίρους, έστω και αν αυτό δεν συμβεί στο προσεχές Eurogroup την Δευτέρα αλλά τις επόμενες μέρες. Η πίεση της ρευστότητας ίσως βοηθήσει τις δύο πλευρές σε αμοιβαίες υποχωρήσεις για πιο γρήγορη συμφωνία.\nΑν ολοκληρωθεί η διαπραγμάτευση η Χρηματιστηριακή Αγορά θα μπορεί να επικεντρωθεί στη συνέχεια στις επιδόσεις της Οικονομίας αλλά και στις επιδόσεις των εισηγμένων.\nΜε τα δεδομένα να αλλάζουν από μέρα σε μέρα, το τέλος της εβδομάδας βρίσκει την Χρηματιστηριακή Αγορά σε νέο υψηλό έτους για το 2015. Μετά από ένα κρεσέντο ακραίων διακυμάνσεων και προς τις δύο κατευθύνσεις, η Αγορά βρήκε ανοδικό βηματισμό μετά την διαφαινόμενη προσέγγιση Ελλάδος και Ευρωπαϊκής Ένωσης στις δύο συνόδους που έλαβαν χώρα στις Βρυξέλλες. Μπορεί το αποτέλεσμα των συνομιλιών να μην έχει ακόμα οριστικοποιηθεί, η κινητικότητα ωστόσο που παρατηρείται προϊδεάζει ότι πολύ σύντομα θα υπάρξει διευθέτηση του θέματος, επαναφέροντας σταδιακά την Αγορά στα προ-Προεδρικής εκλογής επίπεδα.\nΣε αυτή την ανοδική φάση η Αγορά δεν παρουσιάζει ιδιαίτερες επιμέρους διαφοροποιήσεις, είχε σαν σημείο αναφοράς τον Τραπεζικό κλάδο οποίος κινήθηκε με ένταση όγκων και αύξηση της μεταβλητότητας. Η επόμενη φάση ωστόσο θα είναι πιο στοχευμένη και λιγότερο "αγελαία".\nΈνα ακόμα θετικό στοιχείο είναι η σχετικά σύντομη περίοδος αναταραχής που φαίνεται να τελειώνει για την Ελληνική Οικονομία, η οποία δεν θα εκτρέψει σημαντικά τα νούμερα από τις εκτιμήσεις του 2015, περιορίζοντας ίσως την δυναμική του α' τριμήνου και αυτή μόνο σε ειδικές περιπτώσεις. Επομένως η ανοδική αντίδραση που παρατηρήθηκε μετά την διαφαινόμενη προσέγγιση είχε μεν στοιχεία υπερβολής, όμως από την άλλη πλευρά τα επιχειρήματα των αγοραστών ήταν επαρκή για να τροφοδοτήσουν την τάση.\nΤεχνικά, ο Γενικός Δείκτης με τις συνεδριάσεις της Πέμπτης και της Παρασκευής επανήλθε σε ανοδική τροχιά διασπώντας διαδοχικά τις χρονοσειρές των 50 και 30 ημερών. Τα καλά νέα για τους αγοραστές είναι ότι τα σήματα έχουν ακόμα αρκετό ανοδικό περιθώριο δεδομένου ότι οι ταλαντωτές βρίσκονται σε ύφεση, ενώ η επόμενη αντίσταση των 910 μονάδων είναι το μοναδικό "οχυρό" πριν το πρώτο τετραψήφιο νούμερο του Δείκτη.\nΑπό την άλλη πλευρά οι 800 μονάδες άντεξαν δημιουργώντας μια πολύ ισχυρή βάση, οι τζίροι που έχουν συσσωρευτεί σε αυτά τα επίπεδα δείχνουν μεγάλη διάθεση συγκέντρωσης. Συμπερασματικά αυτό το οποίο έγινε διαγραμματικά την εβδομάδα που πέρασε μπορεί να αποδοθεί ποδοσφαιρικά ως "κόντρα στην ροή του αγώνα". Η πτωτική τάση αντιστράφηκε, τα τεχνικά δεδομένα άλλαξαν δραματικά και οι πιθανότητες είναι πλέον με το μέρος των αγοραστών. Αν μάλιστα υπερβούν σύντομα το σκαλοπάτι των 910 μονάδων, η προσέγγιση των 1000 μονάδων θα έρθει με την ίδια ταχύτητα που η Αγορά έπεσε μετά την ημερομηνία της Προεδρικής εκλογής.\nΞεκινάει η πιο κρίσιμη μετεκλογική εβδομάδα με την 1η ψηφοφορία για την εκλογή Προέδρου της Δημοκρατίας μέσα στο Σαββατοκύριακο για την οποία απαιτούνται 180 ψήφοι. Την Δευτέρα το απόγευμα στις Βρυξέλλες είναι προγραμματισμένη η σύνοδος των Υπουργών Οικονομικών της Ευρωζώνης με την Ελλάδα να είναι στην κορυφή της ατζέντας. Στο τέλος της εβδομάδας λήγουν τα συμβόλαια του Φεβρουαρίου ενώ την Τετάρτη το πρωί η Coca Cola θα ανακοινώσει τα οικονομικά αποτελέσματα του δ' τριμήνου.\nBarclays: Οι μετοχές σε άνοδο πριν από τις συνομιλίες για την Ελλάδα\nΟι Αμερικανικές και οι ευρωπαϊκές μετοχικές αγορές σημείωσαν κέρδη στο τέλος της περασμένης εβδομάδας, με τον S&P 500 να χτυπάει ένα νέο ρεκόρ καθώς οι μετοχές της ενέργειας ενισχύθηκαν παράλληλα με τις υψηλότερες τιμές του πετρελαίου. Τα Ασιατικά χρηματιστήρια παρακολούθησαν σε γενικές γραμμές τα κέρδη των αμερικανικών μετοχών, με εξαιρετικές επιδόσεις στα Κινέζικα χρηματιστήρια. Οι τιμές του χρυσού ενισχύθηκαν παρά την κίνηση υψηλότερα των αποδόσεων στις ΗΠΑ, ενώ το δολάριο έχασε έδαφος.\nΈγιναν συνομιλίες, το Σαββατοκύριακο, μεταξύ οικονομικών παραγόντων στην Ελλάδα και των υπουργείων Εξωτερικών και των τεχνικών αντιπροσωπειών της Ευρωπαϊκής Επιτροπής, της ΕΚΤ και του ΔΝΤ με στόχο να βρεθεί κοινό πεδίο σε σημεία διαφωνίας αντί να διαπραγματεύονται τους όρους της. Ακόμα κι έτσι, οι συνομιλίες έχουν θέσει ένα πιο εποικοδομητικό σκηνικό για τις συζητήσεις του Eurogroup σήμερα. Μια συμφωνία θα μπορούσε να επιτρέψει την παράταση του προγράμματος για δύο μήνες (ή να επιτρέψουν την ελληνική κυβέρνηση να εκδίδει κάποιο πρόσθετο βραχυπρόθεσμο χρέος) για να δοθεί χρόνος στις δύο πλευρές να συμφωνήσουν σε ένα νέο πρόγραμμα\nΤα πρακτικά των συνεδριάσεων των κεντρικών τραπεζών θα συγκεντρώσουν την προσοχή αυτή την εβδομάδα, αν και όχι τόσο όσο συνήθως. Τα πρακτικά της FOMC της Fed την Τετάρτη έχουν κάπως αντικατασταθεί από την έκθεση για την απασχόληση στις ΗΠΑ τον Ιανουάριο, ενώ αντίθετα την επόμενη εβδομάδα η προσοχή θα στραφεί στην Εξαμηνιαία Μαρτυρία της προέδρου της Fed κ.Yellen στις 24 και 25 Φεβρουαρίου.\nΟι μετοχικές αγορές βοηθήθηκαν από την πιο σταθερή ανάπτυξη του ΑΕΠ της ζώνης του ευρώ, με επικεφαλής τη Γερμανία. Αύξηση του ΑΕΠ 4ου τριμήνου της ζώνης του ευρώ ήταν 0,3% q / q και 0,9% y / y, με τη Γερμανία να κάνει την έκπληξη με ένα ισχυρό 0,7% q / q και 1,4% y / y. Η ανάπτυξη στη Γαλλία και την Ιταλία ήταν οριακά πάνω από τις εκτιμήσεις, αλλά παραμένουν σε χαμηλά επίπεδα. Δείκτες προκαταρτική μέτρηση του PMI της μεταποίησης της προσεχούς Παρασκευής θα είναι τα επόμενα στοιχεία που θα αποκαλύψουν τη δυναμική της οικονομικής δραστηριότητας της ευρωζώνης.\nΌλο και λιγότερο πιθανό φαντάζει το ενδεχόμενο επίτευξης συμφωνίας στο Eurogroup, καθώς τόσο από την πλευρά της Ε.Ε. όσο και από την πλευρά της κυβέρνησης εκφράζονται επιφυλάξεις για το αποτέλεσμα της διαπραγμάτευσης. Ευρωπαίος αξιωματούχος δήλωσε αργά το βράδυ της Κυριακής ότι η ελληνική κυβέρνηση εμφανίζεται να έχει διαφορετικές ιδέες από τους υπόλοιπους εταίρους και υποστήριξε ότι οι ελπίδες για συμφωνία δεν είναι μεγάλες.\nΤην εκτίμησή της ότι η Ευρωπαϊκή Κεντρική Τράπεζα δεν θα είναι ιδιαίτερα «σκληρή» με την Ελλάδα και δεν θα λάβει μονομερώς αποφάσεις όσον αφορά την παροχή ρευστότητας, καθώς και ότι οι εκροές καταθέσεων από τον Δεκέμβριο και μέχρι το τέλος Φεβρουαρίου θα φτάσουν τα 17-18 δισ. ευρώ σημειώνει σε έκθεσή της η Goldman Sachs για τις ελληνικές τράπεζες. Ο οίκος αναφέρει ότι τις πρώτες μέρες του Φεβρουαρίου συνεχίστηκαν οι εκροές, με τη φυγή κεφαλαίων να φτάνει έως τώρα το 1 δισ. ευρώ, ενώ για το σύνολο του μήνα θα φτάσουν τα περίπου 3 δισ. ευρώ.\nΗ Cosco και η ICTSI, δύο από τους «διεκδικητές» του πλειοψηφικού πακέτου του Οργανισμού Λιμένος Πειραιά, βρίσκονται στη λίστα της HSBC με τους τρεις μεγάλους κερδισμένους operators για το 2015. Σημειώνεται ότι τυπικά ο διαγωνισμός πώλησης δεν έχει ακυρωθεί ακόμα από τη νέα ελληνική κυβέρνηση και οι 11 συνολικά υποψήφιοι όμιλοι για την εξαγορά των μετοχών των λιμανιών του Πειραιά και της Θεσσαλονίκης παρακολουθούν από κοντά τις εξελίξεις.\n«Απαισιόδοξος» σχετικά με την πιθανότητα να υπάρξει συμφωνία με την Ελλάδα στο Eurogroup της Δευτέρας, δηλώνει ο πρόεδρος του συμβουλίου υπουργών Οικονομικών της Ευρωζώνης Γερούν Ντέισελμπλουμ. «Είμαι πολύ απαισιόδοξος όσον αφορά την προσπάθεια επίτευξης μιας χειροπιαστής συμφωνίας τη Δευτέρα», δήλωσε ο κ. Ντέισελμπλουμ στη δημόσια ολλανδική τηλεόραση NOS, υποστηρίζοντας πως «οι Έλληνες έχουν πολύ μεγάλες φιλοδοξίες αλλά οι δυνατότητες, δοθείσης της κατάστασης της ελληνικής οικονομίας, είναι περιορισμένες».\nΤο έργο «Ηλεκτρονικές Υπηρεσίες Ταυτοποίησης & Αναγνώρισης Πολιτών (e-ΤΑΠ)» ανέλαβε και υλοποιεί η Space Hellas, κατόπιν διαγωνισμού που διενήργησε η Κοινωνία της Πληροφορίας για λογαριασμό του υπουργείου Δημόσιας Τάξης & Προστασίας του Πολίτη. Το συμβατικό τίμημα του έργου ανέρχεται σε 6.848.506 ευρώ, χωρίς ΦΠΑ, ενώ ο χρόνος υλοποίησής του ορίζεται σε 19 μήνες.\nΓια σοβαρές συνέπειες, όπως bank run, στην Ε.Ε. προειδοποιεί ο Αμερικανός οικονομολόγος Μπάρι Άιχενγκριν, αναφερόμενος στο ενδεχόμενο εξόδου της Ελλάδας από το ευρώ. Σε συνέντευξή του στη Welt am Sonntag αναφέρει ότι οι κυβερνήσεις των κρατών - μελών της Ευρωζώνης δείχνουν κατά τη διάρκεια των διαπραγματεύσεων να έχουν μάλλον υποτιμήσει αυτές τις συνέπειες. «Οι συνέπειες θα επεκταθούν και σε άλλες χώρες. Όταν οι πορτογαλικές οικογένειες ή οι Ισπανοί επιχειρηματίες δουν πώς τα ευρώ γίνονται πάλι δραχμές, θα πάρουν τα χρήματά τους από τις τράπεζες. Αυτό θα μπορούσε να επεκταθεί σε bank run\nΗ Ρουμανία επιθυμεί να υιοθετήσει το ενιαίο ευρωπαϊκό νόμισμα, δήλωσε ο πρόεδρος της χώρας, Κλάους Γιοχάνις, στη διάρκεια συνέντευξης Τύπου την οποία παραχώρησε στις Βρυξέλλες την Πέμπτη, μετά την άτυπη Σύνοδο Κορυφής της Ευρωπαϊκής Ένωσης. Σύμφωνα με τον ίδιο, «το τελευταίο θέμα που προσέγγισε το Ευρωπαϊκό Συμβούλιο ήταν η ενίσχυση της Οικονομικής και Νομισματικής Ένωσης» και υπογραμμίστηκε «η σημασία της συνέχισης των διαρθρωτικών μεταρρυθμίσεων σε όλα τα κράτη - μέλη».\nΟ οίκος αξιολόγησης Fitch υποβάθμισε την Παρασκευή κατά μία μονάδα, στο CC, το αξιόχρεο της Ουκρανίας, παρά το πρόγραμμα βοήθειας ύψους 17,5 δισεκατομμυρίων δολαρίων που ανακοίνωσε την Πέμπτη το Διεθνές Νομισματικό Ταμείο για τη χώρα. Το πρόγραμμα αυτό θα βοηθήσει τη χώρα «να καλύψει τις χρηματοδοτικές της ανάγκες» όμως θα πρέπει να συνοδευτεί από μια αναδιάρθρωση του χρέους που διακρατούν οι ιδιώτες πιστωτές, κάτι που φαίνεται ως «ολοένα και πιο πιθανό», υπογραμμίζει ο Fitch στην ανακοίνωσή του.\nΟ οίκος αξιολόγησης της πιστοληπτικής ικανότητας Fitch Ratings υποβάθμισε το μακροπρόθεσμο κρατικό αξιόχρεο της Αυστρίας σε AA+ από AAA, τονίζοντας ότι το δημόσιο χρέος της χώρας αναμένεται να αυξηθεί περισσότερο από ό,τι προβλεπόταν. «Μέσα σε ένα βραχύ χρονικό διάστημα η δυναμική του χρέους της Αυστρίας επιδεινώθηκε σημαντικά», ανέφερε ο Fitch σε μια ανακοίνωσή του.\nΚατά 0,3% αναπτύχθηκε η οικονομία της Ευρωζώνης το τέταρτο τρίμηνο του 2014, λαμβάνοντας ώθηση από την ανάκαμψη της γερμανικής οικονομίας, σύμφωνα με τα προκαταρκτικά στοιχεία που έδωσε σήμερα στη δημοσιότητα η Eurostat. Σε ετήσια βάση, το ΑΕΠ της Ευρωζώνης αυξήθηκε κατά 0,9%, ενώ οι αναλυτές εκτιμούσαν ότι θα αυξανόταν κατά 0,2% σε μηνιαία και κατά 0,8% σε ετήσια βάση.


Κατερίνα Αποστολοπούλου ALS: Θρήνος στη Λαμία για τον θάνατο μητέρας | Alphafreepress.gr\nalphafreepress.gr / ΕΛΛΑΔΑ / Κατερίνα Αποστολοπούλου ALS: Θρήνος στη Λαμία για τον θάνατο μητέρας\nΚατερίνα Αποστολοπούλου ALS: Θρήνος στη Λαμία για τον θάνατο μητέρας\n25.11.2021 | 09:24\nΣε βαρύ πένθος έχει βυθιστεί η Λαμία εξαιτίας του πρόσφατου χαμού μιας χαμογελαστής ηρωίδας που πάλεψε με την ασθένεια ALS. Η είχε κερδίσει τις καρδιές όχι μόνο των κατοίκων της πόλης αλλά και όλης σχεδόν της Ελλάδας που άνοιξαν την αγκαλιά τους και πρόσφεραν την βοήθεια τους για να νικήσει τη νόσο της. Η ίδια, μητέρα τριών παιδιών, πάλεψε παλικαρίσια όμως τελικά δεν τα κατάφερε. Το νήμα της ζωής της κόπηκε την Τετάρτη και σήμερα, Πέμπτη, ανήμερα της ονομαστικής της γιορτής, φίλοι και συγγενείς θα την αποχαιρετήσουν. Η κηδεία της άτυχης γυναίκας θα γίνει στις 11.30 το πρωί στον Ιερό Ναό Αγίου Νικολάου στη Σπερχειάδα όπως ανακοίνωσαν οι οικείοι της. Διαβάστε παρακάτω τη δημοσίευση που είχαν δημιουργήσει στη σελίδα lamianow.gr οι φίλοι της πριν δύο χρόνια, προκειμένου να συγκεντρωθούν τα ποσά που απαιτούνταν για τη μάχη της τρίτεκνης μητέρας με την αμυοτροφική πλευρική σκλήρυνση:\n«Νόσος του Κινητικού Νευρώνα», ALS, στα αγγλικά (Amyotrophic Lateral Sclerosis). Γνωστή και ως νόσος του Lou Gehrig, ή νόσος του Hawking, από τον πασίγνωστο αστροφυσικό Στίβεν Χόκινγκ. Η αμυοτροφική πλευρική σκλήρυνση (ALS) είναι μια προοδευτική εκφυλιστική πάθηση των κυττάρων του εγκεφάλου και της σπονδυλικής στήλης. Ο εγκέφαλος χάνει σταδιακά την ικανότητα του να προκαλέσει και να ελέγξει την κίνηση των μυών και εντέλει οι ασθενείς χάνουν την δυνατότητα να τρέφονται, να μιλούν, να περπατούν, να αναπνέουν. Η ALS δεν επηρεάζει το μυαλό, την προσωπικότητα, την οξύνοια τη μνήμη, την όραση, την όσφρηση, την ακοή ή την αφή. Και αυτό είναι και το δυσκολότερο κομμάτι. Ενώ έχεις την θέληση να δράσεις, σου λείπει η ικανότητα. Ενώ θέλεις, δεν μπορείς.\nΗ συχνότητα της νόσου είναι περίπου 3 – 8 ασθενείς ανά 100.000 κατοίκους και με κάπως μεγαλύτερη συχνότητα σε άνδρες σε σχέση με τις γυναίκες (1,5 προς 1).\nΗ ασθένεια εμφανίζεται στατιστικά συνήθως στην ηλικία των 40 έως 65 ετών και σπανίως πριν από 20 έτη ή μετά τα 70 έτη. Η ALS είναι μία από τις πιο συνηθισμένες, αλλά και σοβαρές, νευρομυικές παθήσεις, που προσβάλλουν τον άνθρωπο και μπορεί να προσβληθούν από αυτήν άτομα όλων των φυλών και εθνικοτήτων. Στην Ελλάδα ο αριθμός ξεπερνά τους 1200 πάσχοντες. Η παρηγορητική θεραπεία που συστήνεται στην Ελλάδα δεν έχει αποτελέσματα πάρα τον αργό θάνατο. Ο,τι και να διαβάσετε για αυτή τη νόσο θα σας φανεί εφιαλτικό. Η πρόβλεψη επιβίωσης πολύ φτωχή και η ποιότητα ζωής σε περίπτωση επιβίωσης επίσης εφιαλτική καθώς εγκλωβίζεσαι στο ίδιο σου το σώμα. Επίσης το κόστος για την επιβίωση αυτή, τεράστιο.\nTo 2014 το «ice bucket challenge» έκανε γνωστή αυτή τη νόσο και πολλοί άνθρωποι μαζί ρίχνοντας παγωμένο νερό στο κεφάλι τους βροντοφώναξαν ότι πρέπει να βρεθεί ένα φως στο πολύ σκοτεινό αυτό τούνελ. Οι δωρεές που ξεπέρασαν τα 115 εκ δολάρια, βοήθησαν έτσι ώστε οι ερευνητές να εντοπίσουν την ταυτότητα του γονιδίου που είναι υπεύθυνο για την εκφυλιστική νόσο. Ευτυχώς, τα τελευταία χρόνια υπάρχει μεγάλη κινητικότητα και ισχυρή θέληση για να βρεθεί μία ελπιδοφόρα θεραπεία. Έτσι σήμερα για πρώτη φορά η ιατρική κοινότητα πιστεύει ότι βρίσκονται μία αναπνοή από την εύρεση θεραπείας ώστε η νόσος αυτή να εξαλειφθεί εντελώς και να πάψει να απειλεί πολλούς συνανθρώπους μας. Για την Κατερίνα και όλους τους ασθενείς με ALS, ο Χρόνος είναι η Ελπίδα τους!\nΗ Κατερίνα ζει τον εφιάλτη αυτό κάθε μέρα μαζί με τα 3 παιδιά της και όλοι στην οικογένεια μας δίνουμε τη δική μας μάχη.\nΠια, περπατάει μόνο με υποστήριξη, δεν έχει κινητικότητα στα χέρια και δεν μπορεί να επικοινωνήσει καλά με την ομιλία της. Είναι πολύ σημαντικό να σταματήσει η και να αντιστραφεί αυτή η επιδείνωση. Δυστυχώς η νόσος αυτή δεν περιμένει…


What’s in my bag: Καλλυντικα εκτακτου αναγκης!\nΔεν πρέπει να τα υποτιμούμε…Τα καλλυντικά έκτακτης ανάγκης που συνήθως έχουμε στη τσάντα μας, έχουν αποδειχθεί σωτήρια ακριβώς όταν τα χρειαστήκαμε!\nΕγώ προσωπικά δεν πάω πουθενά χωρίς ένα μικρό νεσεσεράκι-πορτοφολάκι μέσα στη τσάντα μου με βασικά προιόντα που θα ανανεώσουν ή θα διορθώσουν το μακιγιάζ μου ανά πάσα στιγμή.\nΙδού, λοιπόν, τα δικά μου καλλυντικά έκτακτης ανάγκης:\nΚονσίλερ Wet n Wild Coverall Liquid Concealer Wand in Medium\nΈνα από τα πολύ απαραίτητα, δίνει λάμψη κάτω από τα μάτια και καλύπτει τυχών σπυράκια που θα κάνουν την εμφάνιση τους κατά την διάρκεια της ημέρας.\nΠούδρα Loreal True Match in Golden Sand\nMια ελαφριάς σύνθεσης πούδρα χωρίς έντονο χρώμα είναι ό,τι χρειάζεσαι για να αποκτήσεις πιο ομοιόμορφη βάση στο δευτερόλεπτο.\nΧαρτάκια για την λιπαρότητα Catrice All Matt anti-shine paper\nΧρησιμοποιούνται και με κλειστά μάτια! Αν συγκεντρώνεις περισσότερη λιπαρότητα σε ορισμένα σημεία του προσώπου ή το foundation σου λιώνει εύκολα, αυτό το ‘ρυζόχαρτο’ θα σε κάνει και πάλι matte χωρίς να βαρύνει το δέρμα σου.\nΜολύβι ματιών Maybelline Master Smoky Shadow-Pencil in Brown\nΑκριβώς επειδή είναι 2 σε 1, μολύβι και σκιά (αν το σβήσεις με το σφουγγαράκι) είναι ιδανικό για να ανανεώσεις πλήρως το μακιγιάζ ματιών σου. Η σκούρα καφέ απόχρωση είναι μια ουδέτερη all time επιλογή.\nΜολύβι χειλιών Rimmel Exaggerate Lip Liner in 045 Epic\nΤο κατάλληλο μολύβι χειλιών για την τσάντα είναι ένα σχετικά μαλακό ώστε να μπορεί να περαστεί εκτός από περίγραμμα και σε όλη την έκταση των χειλιών, αντί για κραγιόν. Η συγκεκριμένη απόχρωση είναι μια ζεστή καφέ-nude.\nΆρωμα Sephora Blueberry Eau de toilette\nΗ συσκευασία των 7ml είναι η σωστή ποσότητα που σου επιτρέπει να δοκιμάσεις διαφορετικά αρώματα από την μεγάλη αυτή συλλογή! Το Blueberry φοριέται χειμώνα-καλοκαίρι και έχει την κατάλληλη ένταση για κάθε ώρα και περίσταση!\nΛίμα νυχιών The Body Shop file\nΓια προφανείς λόγους, η λίμα μπορεί να θεωρηθεί ότι σώζει ζωές όταν ξαφνικά βρεθείς με σπασμένο ή μισο-σπασμένο νύχι!\nΕσείς; Τι απαραίτητα έχετε στη τσάντα σας;\nPosted in beauty, makeupTagged beauty, body shop file, πούδρα, κονσίλερ, λίμες, λίμες body shop, μολύβι χειλιών, makeup bag, rimmel exaggerate lip liner epic, sephora blueberry eau de toilette, sephora perfume, skoyras cosmetics, wet n wild καλλυντικά, what's in my bag, what's in my bag greekBy Sofia Xylia\nPrevious PostPrevious My Burberry Black: το αρωμα του χειμωνα\nNext PostNext Η συλλογη μου σε πινελα Real Techniques – Mini Review


Μπιλ Κόσμπι: «Προτιμώ να περάσω ακόμα 10 χρόνια στη φυλακή, παρά να ζητήσω συγγνώμη» - CNN.gr\nΤετάρτη, 27 Νοεμβρίου 2019 15:29\nΣτην πρώτη συνέντευξή του μετά την καταδίκη του, ο κωμικός Μπιλ Κόσμπι εμφανίζεται αμετανόητος και λέει ότι περνάει θαυμάσια στη φυλακή...\nΤο σκάνδαλο Μπιλ Κόσμπι προηγείται χρονικά του #metoo κατά δύο χρόνια. Και προκάλεσε σοκ. Το «The Cosby Show» έσπαγε τα κοντέρ στην τηλεθέαση για 8 χρόνια. Βετεράνος stand up performer, ο Κόσμπι ξεκίνησε από τα κλαμπ του Σαν Φρανσίσκο τη δεκαετία του '60, πέρασε στην τηλεόραση, όπου δεν ανεχόταν το βρώμικο χιούμορ των συναδέλφων του, δε χρησιμοποιούσε βρισιές και πρόβαλε την οικογενειακή κωμωδία.\nΕπιπλέον, ο Μπιλ Κόσμπι ήταν λατρεμένη φιγούρα και σύμβολο επιτυχίας για την αφροαμερικανική κοινότητα. Όλα αυτά ήταν που έκαναν τους πάντες να μείνουν με το στόμα ανοιχτό όταν βρέθηκε να κατηγορείται στα 77 του χρόνια (καταδικάστηκε στα 79 του) από περισσότερες από 60 γυναίκες για σεξουαλική κακοποίηση και βιασμό. Οι κατηγορίες ήταν κοινές (νάρκωνε γυναίκες με υπνωτικά χάπια μέσα σε ποτό και τις βίαζε) και οι ιστορίες των γυναικών ξεκινούσαν από το 1969 και εκτείνονταν σε βάθος 4 δεκαετιών.\nΗ περίπτωση που κατάφερε να συγκεντρώσει αποδείξεις για την καταδίκη του ήταν εκείνη της Αντρέα Κόνσταντ, προπονητή της γυναικείας ομάδας μπάσκετ του Temple University, η οποία πρώτη έκανε μήνυση στον ηθοποιό, υποστηρίζοντας ότι το 2004 τη νάρκωσε και τη βίασε στο σπίτι του στην Πενσυλβάνια.\nΤριάντα πέντε από τα θύματα του Μπιλ Κόσμπι μίλησαν στο περιοδικό New York Magazine και δέχθηκαν να φωτογραφηθούν μαζί και να περιγράψουν πώς ο Κόσμπι τις νάρκωσε και τις βίασε. Οι ηλικίες τους κυμαίνονται από 44 έως 80 ετών.\nΣύμφωνα με έγγραφο που είχε αποκαλύψει το Associated Press, ο Κόσμπι είχε παραδεχθεί τις πράξεις του: στα πρακτικά της ένορκης κατάθεσης του Κόσμπι στην υπόθεση της Κόνσταντ το 2005, ο Κόσμπι ομολογούσε ότι «χρησιμοποιούσε το υπνωτικά Quaaludes και Benadryl για να ναρκώνει γυναίκες πριν το σεξ».\nΟμολόγησε ότι διέλυε 3 χάπια στο ποτό τους. Κι ότι το χρησιμοποίησε, όχι μόνο σε μία γυναίκα, αλλά «και άλλες». Τον Απρίλιο του 2018, οι ένορκοι τον έκριναν ένοχο για σεξουαλική επίθεση μετά από νάρκωση και τον Σεπτέμβριο του 2018 το δικαστήριο τον καταδίκασε σε 3 έως 10 χρόνια φυλάκισης.\nΈχοντας πλέον εκτίσει τα 2 χρόνια της ποινής του, ζήτησε την αναστολή της και την αποφυλάκισή του στα 3 χρόνια.\nΓια να γίνει αυτό, ο Κόσμπι πρέπει να καταθέσει στην επιτροπή αναστολών, δείχνοντας μεταμέλεια για τις πράξεις του. Εκείνος όμως, είναι αμετανόητος. Και το έκανε ξεκάθαρο στην πρώτη συνέντευξη που παραχώρησε μετά την καταδίκη του στο BlackPressUSA.com.\n«Όταν εμφανιστώ για να αιτηθώ της αναστολής μου, όχι, δεν πρόκειται να ακούσουν από μένα ότι λυπάμαι για κάτι. Ήμουν εκεί. Δεν με νοιάζει τι λέει μία ομάδα ενόρκων ή μία επιτροπή αναστολών. Εκείνοι δεν ήταν εκεί. Δεν ξέρουν. Όλα είναι στημένα. Οι ένορκοι ήταν στημένοι», είπε.\nΟ Κόσμπι συνέχισε λέγοντας ότι από τον Ιούνιο του 2019 έχει καταθέσει έφεση, καθώς θεωρεί ότι η καταδίκη του ήταν άνομη: το δικαστήριο πείστηκε βασισμένο «σε προφανείς ομοιότητες ανάμεσα στις μαρτυρίες κι άλλων γυναικών», κάτι που ο Κόσμπι θεωρεί «νομικά αβάσιμο» καθώς οι μαρτυρίες αυτές αφορούσαν περιπτώσεις του παρελθόντος που έχουν παραγραφεί.\nΚλείνοντας τη συνέντευξη, είπε ότι περνάει μια χαρά στη φυλακή και αποκάλεσε το κελί του: «Το Ρετιρέ μου».\nΨΥΧΑΓΩΓΙΑ\t· ΜΠΙΛ ΚΟΣΜΠΙ\t· ΔΙΚΗ ΜΠΙΛ ΚΟΣΜΠΙ\t· ΣΥΝΕΝΤΕΥΞΗ\t· ΗΘΟΠΟΙΟΣ\t· ΣΕΞΟΥΑΛΙΚΗ ΚΑΚΟΠΟΙΗΣΗ\t· ΒΙΑΣΜΟΣ


Απασφάλισε το Ιράν! «Διανοητικά ανίκανος ο Τραμπ» - Grothia\nΑπασφάλισε το Ιράν! «Διανοητικά ανίκανος ο Τραμπ»\nΗ πρώτη αντίδραση του Ιράν μετά την απόφαση Τραμπ να αποχωρήσουν οι ΗΠΑ από τη συμφωνία για τα πυρηνικά ήταν οργισμένη. Σε δεύτερο βαθμό ήταν προσβλητική, με την Τεχεράνη να τον χαρακτηρίζει διανοητικά ανίκανο να ασκεί τα καθήκοντά του. Και να απειλεί όπως θα θέσει ξανά σε λειτουργεία το πυρηνικό της πρόγραμμα.\nΟ Ντόναλντ Τραμπ δεν είναι σε θέση να ασκεί το αξίωμα δήλωσε ο πρόεδρος της Βουλής του Ιράν, Αλί\nΛαριτζανί. «Δεν έχει τη διανοητική ικανότητα να χειρίζεται τα θέματα» τόνισε ο Ιρανός αξιωματούχος, όπως μετέδωσε ο ιστότοπος Mizan, ο οποίος θεωρείται πως εκφράζει τους δικαστικούς λειτουργούς της Ισλαμικής Δημοκρατίας. Και διεμήνυσε πως μετά τις εξελίξεις, η Τεχεράνη δεν δεσμεύεται να τηρήσει τις υποσχέσεις της!\nΟ Λαριτζανί χαρακτήρισε, επίσης, την απόφαση του Αμερικανού προέδρου «διπλωματικό σόου», μετέδωσε η ιρανική κρατική τηλεόραση. «Η απόσυρση του Τραμπ από την πυρηνική συμφωνία είναι ένα διπλωματικό σόου (…) Στην παρούσα κατάσταση το Ιράν δεν έχει καμία υποχρέωση να τιμήσει τις δεσμεύσεις του (…) Αποτελεί απειλή για την ειρήνη και την ασφάλεια (…) Δεν είμαι βέβαιος αν οι Ευρωπαίοι που έχουν υπογράψει τη συμφωνία θα τηρήσουν τις υποσχέσεις τους», είπε. «Είναι προφανές ότι ο Τραμπ κατανοεί μόνο τη γλώσσα της ισχύος», τόνισε.\nΟ Αλί Λαριτζανί – Φωτογραφία Reuters\nΜέλη του ιρανικού κοινοβουλίου έκαψαν συμβολικά μια σημαία των ΗΠΑ κι ένα αντίτυπο του Κοινού Ολοκληρωμένου Σχεδίου Δράσης καθώς άρχιζε η συνεδρίαση του σώματος. Φώναζαν επίσης το σύνθημα «θάνατος στην Αμερική», μετέδωσε το ιρανικό πρακτορείο ειδήσεων ISNA.\nAfter Trump’s exiting of the #Iran Nuclear Deal, members of #Iran‘s parliament set fire to JCPOA and American flag, chanting :\n“Death to America”#IranNuclearDeal pic.twitter.com/ZY0OQLkb6u\n— mahsti25 (@mahsti25metana1) 9 Μαΐου 2018\nΟ Τραμπ βάζει… φωτιά και στο εσωτερικό του Ιράν\nΗ απόφαση του Τραμπ ενδέχεται να τροφοδοτήσει τις εσωτερικές διαμάχες στο Ιράν. Αυτό εκτίμησαν Ιρανοί αξιωματούχοι μιλώντας στο Reuters. Είναι πιθανό να ενισχύσει τους σκληροπυρηνικούς πολιτικούς που επιθυμούν να περιορίσουν την ικανότητα του Ιρανού προέδρου Χασάν Ροχανί να ανοίξει τη χώρα στη Δύση.\n«Θα κατηγορήσουν τον Ροχανί (…) Θα συνεχίσουν τους ελιγμούς στο εσωτερικό και το εξωτερικό και θα κατηγορήσουν τις ΗΠΑ για την αποτυχία της οικονομίας», εκτίμησε ο Αμπάς Μιλανί διευθυντής του προγράμματος Ιρανικών Σπουδών του πανεπιστημίου Στάνφορντ. Πάντως Ροχανί καθησύχασε χθες τους Ιρανούς, που είναι αγανακτισμένοι από την υψηλή ανεργία και τις συνθήκες ζωής, ότι η απόφαση των ΗΠΑ εν θα επηρεάσει την οικονομία της χώρας που βασίζεται στο πετρέλαιο. «Ο ηρωικός λαός μας δεν θα επηρεαστεί από αυτή την ψυχολογική επίθεση (…) η οικονομική πρόοδος του Ιράν θα συνεχιστεί. Ο λαός μας δεν θα πρέπει να ανησυχεί καθόλου», τόνισε.\nΑνακαλούνται οι άδειες σε Boeing και Airbus\nΑκόμη ο Μνούτσιν διεμήνυσε ότι θα ανακληθούν οι άδειες που είχαν δοθεί στις αεροπορικές βιομηχανίες Boeing και Airbus να πουλήσουν επιβατικά αεροσκάφη και ανταλλακτικά στο Ιράν. Η ανάκλησή τους θα τεθεί σε ισχύ έπειτα από μια περίοδο 90 ημερών. Η εταιρεία IranAir είχε παραγγείλει 200 επιβατικά αεροσκάφη: 100 από την Airbus, 80 από την Boeing, 20 από τη γαλλοϊταλική βιομηχανία ATR. Και οι τρεις συμφωνίες αυτές προϋπέθεταν άδειες εξαγωγής της αμερικανικής κυβέρνησης, λόγω του ότι πολλά από τα τμήματα των αεροσκαφών τους κατασκευάζονται στις ΗΠΑ.\nΗ Boeing είχε κλείσει τον Δεκέμβριο του 2016 συμφωνία πώλησης 80 αεροσκαφών 777-300 ER αξίας 17 δισεκατομμυρίων ευρώ στην IranAir. Η συμφωνία είχε τυπικά διάρκεια μέχρι τον Σεπτέμβριο του 2020. Η Airbus ανακοίνωσε πριν από τη συνέντευξη Τύπου του Μνούτσιν ότι θα μελετήσει την απόφαση του Τραμπ και πρόσθεσε ότι αυτό θα πάρει κάποιο χρόνο.\nΙΡΑΝ ΜΕΣΗ ΑΝΑΤΟΛΗ\t2018-05-09


μη μαδάς τη μαργαρίτα: Με αφορμή το σχέδιο "Αθηνά"\nΜε αφορμή το σχέδιο "Αθηνά"\nαπό το site ΑΜΦΙΛΕΓΟΜΕΝΑ\nΗ «αμαρτωλή» εξάπλωση των τμημάτων της τριτοβάθμιας εκπαίδευσης έγινε τις περισσότερες φορές με οικονομικό εργαλείο τα «τρισκατάρατα» ΕΠΕΑΕΚ της Ε.Ε. Τα περισσότερα τμήματα στην περιφέρεια ιδρύθηκαν με χρήματα από αυτά τα προγράμματα. Συνήθως η ίδρυση ενός τμήματος στην περιφέρεια, ως απαίτηση του πολιτευτή και της κομματικής πελατείας προς το Υπουργείο Παιδείας, εύρισκε σύμφωνες και τις διοικήσεις των Ιδρυμάτων γιατί με την ίδρυση του οι διοικήσεις εκμεταλλεύονταν την υψηλή χρηματοδότηση μέσω των ΕΠΕΑΕΚ και εξόπλιζαν και τα υπάρχοντα τμήματα ενώ παράλληλα διατηρούσαν και τους «απαραίτητους» δίαυλους επικοινωνίας με την τοπική πολιτική εξουσία.\nΗ «απόπειρα» της Μ. Γιαννάκου για μεταρρύθμιση και αναδιάταξη της τότε υπάρχουσας κατάστασης βρήκε πολλές αντιδράσεις και στην εκπαιδευτική-φοιτητική κοινότητα και στους τοπικούς κομματάρχες. Πέρα από τη λεγόμενη βάση του δέκα, τις αλλαγές στις αρχαιρεσίες των διοικήσεων και ολίγον αξιολόγηση, άλλες αλλαγές δεν υπήρξαν ή ποτέ δεν εφαρμόστηκαν.\nΗ βάση του δέκα με την ανάληψη της ηγεσίας του υπουργείου παιδείας από την Α. Διαμαντοπούλου καταργήθηκε. Γαλουχημένη και αυτή στο δόγμα «παιδεία για όλο το λαό», με την κατάργηση της βάσης, έδωσε μερικές σταγόνες αίμα στα ετοιμοθάνατα τμήματα της περιφέρειας για να κρατηθούν ακόμα λίγο στη ζωή. Αν η βάση του δέκα είχε παραμείνει θα είχε λύσει από μόνη της πολλά ζητήματα ύπαρξης ή μη κάποιων τμημάτων και τα ίδια τα ιδρύματα θα προχωρούσαν αναγκαστικά σε κατάργηση ή συγχώνευση, αν η χρηματοδότηση των ΑΕΙ συνδυάζονταν και με τον αριθμό των πραγματικά ενεργών φοιτητών.\nΗ τελευταία εξάπλωση έγινε το Μάρτιο του 2009 με το ΠΔ 23/12-3-2009 (ΦΕΚ 44 τ. Β΄), με το οποίο ιδρύονταν 16 τμήματα και 4 σχολές. Τα περισσότερα βέβαια δεν πρόλαβαν να λειτουργήσουν λόγω αναστολής της λειτουργία τους από την Α. Διαμαντοπούλου, γιατί τελικά «λεφτά δεν υπήρχαν» και ως εκ τούτου τα κεφάλια μέσα. Τώρα έρχεται το «ΑΘΗΝΑ» υποτίθεται να εξορθολογήσει το χωροταξικό με βάση ακαδημαϊκά κριτήρια . (Άσχετα που εγώ νομίζω ότι εάν οι αγορές συνέχιζαν να μας δανείζουν κανένας δεν θα ενδιαφέρονταν για το χωροταξικο των ΑΕΙ και τα ακαδημαϊκά κριτήρια.) Το κάνει; Μάλλον όχι, οι αλλαγές που επιχειρούνται με το ΑΘΗΝΑ δεν έχουν ως βάση ακαδημαϊκά κριτήρια, τα οποία βέβαια χρησιμοποιούνται μερικώς και κατά περίπτωση, από την πολιτική ηγεσία του υπουργείου παιδείας.\nΣτην Ηγουμενίτσα από τα τρία τμήματα που λειτουργούν (το οπτικής- οπτομετρίας υπάρχει μόνο στο ΦΕΚ ίδρυσης) εκείνο που έχει σημαντικό αριθμό ενεργών φοιτητών είναι το Εφαρμογών Ξένων Γλωσσών στη Διοίκηση και το Εμπόριο. Και παρά τις αντίξοες συνθήκες για τους φοιτητές, έλλειψη φοιτητικής εστίας (παραμένει γιαπί λόγω απένταξης από το ΠΕΠ ΗΠΕΙΡΟΥ 2000-2006, παρότι έχει κοστίσει πάνω από 1.000.000 €), έλλειψη σίτισης για μεγάλο χρονικό διάστημα, παραμένει ζωντανό και μάλιστα με προοπτικές λειτουργίας και ανάπτυξης ακόμη και με εφαρμογή της βάσης του δέκα, καθότι στο τμήμα μόνο το 28% έχει εισαχθεί με βαθμολογία κάτω από τη βάση του δέκα. Τι κάνει λοιπόν το υπουργείο με το σχέδιο ΑΘΗΝΑ στην Ηγουμενίτσα; Μεταφέρει το Τμήμα Ιχθυοκομίας-Αλιείας, το οποίο είχε μπει σε καραντίνα εδώ και δύο χρόνια λόγω αναστολής εισακτέων, στο Μεσολόγγι και συγχωνεύει το Τμήμα Τουριστικών Επιχειρήσεων με το Εφαρμογών Ξένων Γλωσσών στη Διοίκηση και το Εμπόριο σ’ ένα νέο τμήμα, Διοίκησης Επιχειρήσεων, Οργανισμών και Συστημάτων. Το εν λόγω τμήμα παρουσιάζεται στο σχέδιο με τρεις κατευθύνσεις: Διοίκησης Επιχειρήσεων, Διοίκησης Τουριστικών Επιχειρήσεων και Μάρκετινγκ. Τέτοια τμήματα υπάρχουν στο σχέδιο άλλα οκτώ. Τα τμήματα Διοίκησης Επιχειρήσεων στα περισσότερα ιδρύματα, με βάση τα στοιχεία που έχει δώσει στη δημοσιότητα το Υπουργείο, έχουν φοιτητές με ποσοστό εισαγωγής κάτω από τη βάση από 35% -100%. Δηλαδή στην περίπτωση που εφαρμοστεί η βάση του δέκα τα τμήματα αυτά θα είναι με ελάχιστους φοιτητές αν όχι καθόλου. Ποιό όμως είναι το επιχείρημα του υπουργείου, ώστε να καταργήσει ουσιαστικά το Τμήμα Εφαρμογών Ξένων Γλωσσών στη Διοίκηση και το Εμπόριο και στη θέση του να δημιουργήσει ένα άλλο τμήμα με διαφορετικό γνωστικό αντικείμενο και αμφιβόλου βιωσιμότητας; Το εξειδικευμένο γνωστικό αντικείμενο και η μοναδικότητα του τμήματος!!! Μα αυτά είναι τα στοιχεία που κάνουν το τμήμα βιώσιμο ελκυστικό και ανταγωνιστικό προς άλλα τμήματα της Σχολής Διοίκησης και Οικονομίας δίνοντας στους αποφοίτους επαγγελματικά πλεονεκτήματα. Θα έπρεπε δηλαδή να είναι τα επιχειρήματα για την διατήρησή του και όχι για την κατάργηση του. Τμήματα Εφαρμοσμένων Ξένων Γλωσσών στη διοίκηση, την οικονομία και τον πολιτισμό υπάρχουν στις χώρες της ΕΕ και ιδιαίτερα στη Γαλλία και τη Γερμανία. Αλήθεια στην Ελλάδα γιατί δεν πρέπει να υπάρχουν;\nΜήπως υπάρχει η σκέψη ότι αφού κλείσει στην Ηγουμενίτσα να ανοίξει σε κάποιο άλλο κεντρικό ΤΕΙ; Πονηροί οι καιροί πονηρά σκεφτόμαστε. Ας ελπίσουμε ότι το Υπουργείο θα λάβει υπόψη του, τις προτάσεις της Γενικής Συνέλευσης του Τμήματος, και πρώτα-πρώτα τη θέληση και δίκαιη απαίτηση των σπουδαστών (και των γονέων τους) να σπουδάσουν και να αποφοιτήσουν από ένα Τμήμα το οποίο επέλεξαν με βάση συγκεκριμένα κριτήρια. Αλήθεια σε ποια χώρα θα είχες εισαχθεί σ’ ένα τμήμα και μέσα σε τέσσερα χρόνια θα τελείωνες ένα διαφορετικό τμήμα χωρίς τη δική σου επιλογή; Τελικά η ατομική επιλογή των σπουδών μπορεί να καταργηθεί μ’ ένα προεδρικό διάταγμα εκ των υστέρων; Ας κάνει το υπουργείο τον κόπο να πραγματοποιήσει μια έρευνα στους χίλιους ενεργούς φοιτητές τους τμήματος για να δούμε αν θα βρει έστω και έναν που να επιθυμεί την αλλαγή του γνωστικού αντικειμένου του τμήματος. Επειδή η διατήρηση του γνωστικού αντικειμένου του Τμήματος είναι αναγκαία και επιβεβλημένη, το «συν Αθηνά και χείρα κίνει» ας αποτελέσει το έναυσμα για μαζικούς αγώνες.\nΑναρτήθηκε από Λεωνίδας Καστανάς στις 10:44 μ.μ.\nΕτικέτες Αμφιλεγόμενα, Σχέδιο Αθηνά


Ο Ονασαγόρας και η Κυπριακή ΑΟΖ - Opus of N. Lygeros\nΜετά από την Αφροδίτη ως κοίτασμα του θαλάσσιου οικοπέδου 12 της κυπριακής ΑΟΖ, έρχεται η σειρά του Ονασαγόρα στο 9. Ενώ το 12 είναι ένα από τα πιο φτωχά τεμάχια της Κυπριακής ΑΟΖ, το 9 είναι το πιο ακριβό από όλα. Γι’ αυτόν το λόγο, 9 από τις 15 κοινοπραξίες των 33 υποψηφίων εταιρειών είχαν υποβάλει φάκελο γι’ αυτό το οικόπεδο. Τελικά η αδειοδότηση κατέληξε στην κοινοπραξία της ENI- Kogas που έκανε μια καλύτερη προσφορά από την κοινοπραξία Novatec, Gas Prom Bank και Total. Και τώρα βλέπουμε αντικειμενικά τη σοβαρότητα της ENI-Kogas, αφού αναμένουμε ήδη τη μεταφορά της πλατφόρμας γεώτρησης, για να εκτελέσει την αποστολή της στην κυπριακή ΑΟΖ. Έτσι δεν θα έχουμε μόνο πρακτικά στοιχεία από την αμερικανική εταιρεία Noble, αλλά και από την ιταλοκορεατική κοινοπραξία. Με αυτόν τον τρόπο θα πάψουν και οι κριτικές των θεωρητικών προσεγγίσεων της ΑΟΖ. Και θα ενισχυθούν τα 13 θαλάσσια οικόπεδα της Κύπρου με έμμεσες επιπτώσεις και στα 20 θαλάσσια οικόπεδα της Ελλάδας. Όσοι λοιπόν αναρωτιούνται ακόμα πότε θα αλλάξουν τα δεδομένα, πρέπει να καταλάβουν επιτέλους ότι η ενέργεια δεν είναι μόνο για την οικονομία, αλλά και για τη Στρατηγική. Διότι είναι αυτή που ενεργοποιείται με την ένωση της κυπριακής και της ελληνικής ΑΟΖ. Γιατί η ΑΟΖ του Ελληνισμού ακολουθεί τη χρονική οριζόντια Στρατηγική της Μεσογείου. Έτσι η Ανατολική Μεσόγειος μέσω της ενέργειας επιτρέπει την ανασυγκρότηση και την αναδίπλωσή μας στην περιοχή μας. Γι’ αυτόν το λόγο, δείχνει στοιχεία της Τοποστρατηγικής και αποτελεί εισαγωγή στη Χρονοστρατηγική.\n75083 - The bridge


Αποφράξεις Νέα Χαλκηδόνα Τιμές - Μόνο στην Alpha Αποφρακτικη\nΘέλετε Αποφράξεις Νέα Χαλκηδόνα Τιμές? Στην ιστοσελίδα μας θα βρείτε αναλυτικούς τιμοκαταλόγους τιμών για τις εργασίες αποφράξεις που θέλετε να πραγματοποιήσετε! Με γνώμονα την οικονομική κρίση διαμορφώσαμε τις τιμές μας ώστε να είναι προσιτές για όλους.\nΑποφράξεις Νέα Χαλκηδόνα Τιμές? Πλέον ξέρετε που να καλέσετε για την πιο άμεση και σίγουρη εξυπηρέτηση σε αποφράξεις στην Νέα Χαλκηδόνα. Τα συνεργεία μας και οι τεχνικοί είναι στην διάθεση σας για οποιαδήποτε εργασία μπορεί να σας χρειαστεί όλο το 24ωρο και όλες τις ημέρες του χρόνου.\nΔεν θα ισχυριστούμε ότι είμαστε η καλύτερη αποφρακτική εταιρεία. Θα σας το αποδείξουμε με τις αποφράξεις που θα πραγματοποιήσουμε και με την άμεση επέμβαση μας σε κάθε σας πρόβλημα! Ειδικά σε μια περιοχή όπως η Νέα Χαλκηδόνα όπου τα αποχετευτικά δίκτυα είναι παλιά και πολλές φορές τίθεται θέμα βόθρου εμείς μπορούμε και σας παρέχουμε ολοκληρωμένες λύσεις χώρις υπέρογκα κόστοι και χρόνο επισκευής που θα σας καταπλήξει.


Αδειάζει η «γιάφκα του Κορυδαλλού» – e-volos\nΑδειάζει η «γιάφκα του Κορυδαλλού»\nΕννέα χρόνια μετά τις συλλήψεις για τη 17Ν, οι έξι ισοβίτες που έχουν καταδικαστεί τελεσίδικα για τη δράση της μεγαλύτερης τρομοκρατικής οργάνωσης στην Ελλάδα θα είναι -σύντομα- οι μόνοι έγκλειστοι για την υπόθεση στις φυλακές Κορυδαλλού.\nΓια τους πολυϊσοβίτες Αλέξανδρο Γιωτόπουλο, Δημ. Κουφοντίνα, Χριστόδουλο Ξηρό, Σάββα Ξηρό, Βασίλη Τζωρτζάτο και Ηρακλή Κωστάρη (ο τελευταίος έχει μία φορά ισόβια), τα ειδικά διαμορφωμένα κελιά των φυλακών αποτελούν μόνιμο καθημερινό βίωμα.\nΩστόσο και οι Τσελέντης – Τέλιος βρίσκονται με το ένα πόδι μέσα και με το άλλο έξω. Οι δύο θα είχαν ήδη αποφυλακιστεί (κάτι που θα γίνει σε λίγους μήνες). Αυτό δεν έχει συμβεί ακόμα για λόγους καθαρά «τεχνικούς».\nΌσον αφορά τον Τέλιο, έχασε χρόνο ποινής, και άρα ημερομίσθια στη φυλακή όπου η μία μέρα πιάνεται για δύο, επειδή ήταν ελεύθερος για λόγους υγείας από τον Δεκέμβριο του 2003 μέχρι τον Μάιο του 2007 (που τελείωσε η δίκη σε β’ βαθμό στο Πενταμελές Εφετείο). Μέσα σ’ αυτό το διάστημα παντρεύτηκε μία εκπαιδευτικό. Κρατείται στο νοσοκομείο κρατουμένων όπου εκεί εργάζεται στο καφενείο για να επισπεύσει τον χρόνο έκτισης της ποινής του.\nΑναστέλλεται η κατάργηση του Λυκείου Καναλίων\n«Η ανάσα θα κοπεί χωρίς ανάπτυξη»


Ένας Άγγελος ΔΕΝ ήταν Άγγελος (Ήτο Ο ΣΑΤΑΝάΣ!!!) | ο Χριστιανός Ορθόδοξος\nΈνας Άγγελος ΔΕΝ ήταν Άγγελος (Ήτο Ο ΣΑΤΑΝάΣ!!!)\nPosted in Βίοι Αγίων, Πράξεις Ιερέων, αιρέσεις, εσχατολογικά by or2554 on 03/02/2011\nΜια φοράν και έναν καιρόν. O παπά Σάββας Είχε (έντονην!!!) επιθυμία να συγγράψει το βίο του πράγμα που πραγματοποιήθηκε το 1972. ήταν εκπληκτικός στην διάκριση πνευμάτων.Μέσα στις σελίδες του περισώθηκαν κάποια γεγονότα πολύ σημαντικά, εμείς σήμερα θα δούμε ένα συγκλονιστικό περιστατικό που τιτλοφορείτε «Ο Άγγελος που δεν ήταν Άγγελος» πριν το παρουσιάσουμε αισθανόμαστε την ανάγκη να ευχαριστήσουμε τον μακαριστό συγγραφέα του βιβλίου που μας το διέσωσε.\nΠρόκειται για μια ιστορία που μπορεί να ανοίξει τα μάτια κάποιων αδελφών που παραπλανήθηκαν από εκείνον που ενώ είναι άγριος λύκος, τα καταφέρνει να εμφανίζεται σαν αρνί, λοιπόν, διαβάζουμε… (Διαβάζομεν!!!)\nΈνα Ρουμάνος διάκονος. Νεαρός ακόμη ήρθε στον Άθω και ησύχαζε κάπου στην έρημο.\nΤα λόγια αυτά χτύπησαν στην ακοή του πάπα-Σάββα σαν λόγια που πρόδιδαν θριάμβους του διαβόλου. Ο πανούργος! Με πόση τέχνη πλανεύει και σκοτίζει τα πλάσματα του Θεού!\n–Ο φύλακας άγγελός σου; Έχεις ιδεί τον άγγελό σου;\nΕκείνο το «δύο χρόνια» πίκρανε πολύ τον παπά-Σάββα. Δύο χρόνια πλάνης δεν είναι κάτι το ασήμαντο. (Ασήμαντον Αυτό;;;!!!)\n–Και γιατί, παιδί μου, τόσο καιρό, δεν μου ανέφερες τίποτε; (Αυτά τα λέγομεν!!!)\n–Μου είπε ο άγγελος πως δεν είναι απαραίτητο.\nΟ παπά-Σάββας καταλάβαινε πως έχει να δώσει μεγάλη μάχη.\n–Παιδί μου, είσαι βέβαιος πως είναι άγγελος του Θεού αυτός που σου εμφανίζεται;\n–Βέβαιος; Βεβαιώτατος, γέροντά μου! Μα προσευχόμαστε μαζί, κάνουμε καθημερινώς χίλιες μετάνοιες, συζητούμε για την μέλλουσα ζωή, για τον παράδεισο …; Ο φύλακας άγγελος μου είναι.\nΤρελάθηκεν ο παπά-Σάββας!!!\n-Ζήτησέ του, του είπε ο παπά-Σάββας, μόλις ξανάρθει να πει το «Θεοτόκε Παρθένε». Ακόμη πες του να κάνει το σημείο του σταυρού. Τα πράγματα όμως δεν είναι τόσο απλά. Όταν δύο ολόκληρα χρόνια σε έχει ο πονηρός τυλιγμένο στην πλάνη. (Δύο ΧΡόΝΙΑΝ εις ΠΛάΝΗΝ!!!)\nΣτην επόμενη επίσκεψιν:\nΟ παπά-Σάββας:-Άκου εδώ, παιδί μου. Πρόσεξε σε μία τελευταία δοκιμασία. Μ΄ αυτήν θα ξεκαθαρίσουν τα πράγματα. Στους αγγέλους του Θεού υπάρχει η δυνατότης όλα να είναι γνωστά, γιατί τους τα αποκαλύπτει ο Θεός. Στους δαίμονες αντιθέτως δεν υπάρχει παρομοία δυνατότης και πολλά πράγματα τους είναι σκοτεινά. –Συμφωνείς;\n-Συμφωνώ. (Συμφώνησεν ΤΙ ΝΑ Κάμνειν;;;!!!)\n–Αφού συμφωνείς, πρόσεξε τί θα κάνουμε. Εγώ, την στιγμή αυτή, ακριβώς την στιγμή αυτή, κάτι θα σκεφθώ -σκέφθηκε κάτι εις βάρος του διαβόλου- και το αφήνω κρυπτό και αψηλάφητο μέσα μου. Εσύ το βράδυ να ζήτησης από τον άγγελο να σου το πει. Αν το βρει, τότε χωρίς αμφιβολία είναι του Θεού. Και να ‘ρθεις να με ενημέρωσης.\nΓυρίζοντας ο διάκονος στην καλύβη του, σάλευε μέσα του κάτι σαν αγωνία, σαν δυσάρεστη προαίσθηση.\nΜόλις ζητήθηκε, την νύχτα, από τον άγγελο η λύσις του προβλήματος, κάποια δυσδιάκριτη (Δυσδιάκριτην!!!) ταραχή αυλάκωσε το φωτεινό πρόσωπό του. Φάνηκε να σαστίζει.\n–Κάνω υπακοή στον πνευματικό. Να μου πεις τι σκέφθηκε.\nΟ άγγελος με μερικούς επιδέξιους ελιγμούς προσπάθησε να μεταφέρει αλλού την συζήτηση. Ο διάκονος όμως με επιμονή τον επανέφερε στο θέμα. Άλλωστε οι τεχνικές αυτές υπεκφυγές δεν του προξενούσαν καλή εντύπωση. (Καλέ τι λες, είναι Φριχτόν!!!)\n–Να μου πεις τι σκέφθηκε ο πνευματικός. Το θέμα είναι απλό. Γιατί αποφεύγεις; Το αγνοείς;\n–Πρόσεχε, διάκο. Με τον μικροπρεπή τρόπο που μου συμπεριφέρεσαι κινδυνεύεις να χάσης την εύνοιά μου.\n-Να χαθείς, άθλιε. (Ο ΣΑΤΑΝάΣ!!!) Αύριο τέτοια ώρα στην κόλαση, στην φωτιά! Θα σε κάψουμε! Θα σε καταστρέψουμε!\nΚαι ο διάκονος έμεινε μόνος του. Μόνος του και σωστό ερείπιο. Πέρασαν αρκετές ώρες ώσπου να συνέλθει και να σταθεί στα πόδια του.\nΈπιασε το ράσο του πνευματικού και δεν το άφηνε ούτε στιγμή. Και την ώρα που έπρεπε εκείνος να κοιμηθεί λίγο, δίπλα του ο τρομοκρατημένος διάκονος!\n« Έλειπεν αλλά δεν… Έλειπεν (ο π. Παΐσιος!!!)\nΠού πήγε η Αριστερή Χείραν; (Δεξιάν έχομεν!!!) »\nΓκρούεζας said, on 03/02/2011 at 2:34 μμ\nΑγαπητέ Ορθόδοξε η ιστορίες που αναρτάς είναι πολύ ευχάριστες, συγχαρητήρια !\nΠολυκαρπος said, on 03/02/2011 at 4:06 μμ\nΕκπληκτικήν ιστορίαν, μπράβον, καλύτερην και από ανέκδοτον. ννννννν\nΣωσώ Αιδοίου said, on 03/02/2011 at 7:00 μμ\nω πόσο έκλαψα πάτερ μου δια τον αρχιδιάκον.\nΑρχιδιάκε εσώθης μπραβο σου ω Γερων\nΜεθ υμών ο Θεός\nΣηλυβρίας τὸν γόνον καὶ Αἰγίνης τὸν ἔφορον, τὸν ἐσχάτοις χρόνοις φανέντα ἀρετῆς φίλον γνήσιον, Νεκτάριον τιμήσωμεν πιστοί, ὡς ἔνθεον θεράποντα Χριστοῦ. Ἀναβλύζει γὰρ ἰάσεις παντοδαπὰς τοῖς εὐλαβῶς κραυγάζουσι : Δόξα τῷ σὲ δοξάσαντι Χριστῷ, δόξα τῷ σὲ θαυμαστώσαντι, δόξα τῷ ἐνεργούντι διὰ σοῦ πᾶσιν ἰάματα. (ακούστε το)\nἈπολυτίκιον Ἁγίου Ἀρσενίου.\nΘείας Πίστεως. Ἦχος γ’.\nΒίον ἔνθεον, καλῶς ἀνύσας, σκεῦος τίμιον τοῦ Παρακλήτου, ἀνεδείχθης Θεοφόρε Ἀρσένιε, καὶ τῶν θαυμάτων τὴν χάριν δεξάμενος, πᾶσι παρέχεις ταχεῖαν βοήθειαν, Πάτερ Ὅσιε Χριστὸν τὸν Θεὸν ἱκέτευε, δωρήσασθαι ἡμῖν τὸ μέγα ἔλεος. (ακούστε το)\nFountounios said, on 03/02/2011 at 9:04 μμ\nΆπαπα! Ούτε με τους Αγγέλους δεν μπορείς να είσαι σίγουρος πια! Παρά λίγο να τον κάνει Emily Rose τον διάκο ο Εξαποδώ!\nv said, on 05/10/2013 at 1:58 μμ


Ψάχνει για γκολκίπερ η Καλαμάτα - NOTOSPORT\nΓια τη θέση του τερματοφύλακα εξετάζονται αρκετές περιπτώσεις, χωρίς για την ώρα να υπάρχει κάτι ανακοινώσιμο. Χθες έγινε γνωστό ότι ο Μιχάλης Ζαρόπουλος έμεινε ελεύθερος από την Ξάνθη. Ο ταλαντούχος πορτιέρο αγωνιζόταν μέχρι το Γενάρη στην Καλαμάτα και ίσως γίνει κάποια διερευνητική επαφή. Προτεραιότητα όμως αποτελεί η απόκτηση ενός έμπειρου πορτιέρο. Οσον αφορά τη μεσαία γραμμή ο Ανδρέας Γεωργακόπουλος που δοκιμάζεται στις προπονήσεις, αφήνει πολύ καλές εντυπώσεις και είναι πολύ πιθανό να αποκτηθεί. Ο 22χρονος ποδοσφαιριστής έχει αγωνιστεί σε Φωστήρα, Βύζαντα Μεγάρων και Προοδευτική. Αντίθετα δεν υπάρχει κανένα πλέον ενδιαφέρον για τον Μπράβο, όπως και για τον Μπιμπίρη.\nΑγωνιστικά, το σημερινό πρόγραμμα περιλάμβανε προπόνηση τόσο το πρωί, όσο και το απόγευμα, ενώ σήμερα υπάρχει ρεπό λόγω της γιορτής της Παναγίας. Την Παρασκευή θα γίνει εκ νέου διπλή προπόνηση. Το πρώτο φιλικό έχει οριστεί για τις 21 Αυγούστου με τον Ολυμπιακό Καλαμάτας. Εντός των ημερών θα ανακοινωθούν και όλα τα φιλικά που θα δώσει η "Μαύρη Θύελλα" στο διάστημα της προετοιμασίας.\nΠερισσότερα σε αυτή την κατηγορία: « Μπιστικέας: "Φύγε κ. Ράλλη δεν σε θέλουμε" Μεσσηνιακός: Φιλικό την Παρασκευή με τους νέους του Αστερα Τρίπολης »


Σαμαράς και Βενιζέλος αποφασίζουν για την πώληση της ΔΕΗ | Fortunegreece.com\nΔιευρυμένη σύσκεψη στο Μέγαρο Μαξίμου για θέματα ενέργειας.\nΟ πρωθυπουργός Αντώνης Σαμαράς θα έχει συνάντηση με τον αντιπρόεδρο Ευάγγελο Βενιζέλο στο Μέγαρο Μαξίμου για θέματα ενέργειας. Στη σύσκεψη θα συμμετέχουν επίσης οι υπουργοί Κωστής Χατζηδάκης και Γιάννης Μανιάτης.\nΣτο επίκεντρο της σύσκεψης, που πραγματοποιείται εν όψει και της επίσκεψης την Παρασκευή στην Αθήνα του γερμανού Επιτρόπου Ενέργειας κ. Έτινγκερ, θα τεθεί το ζήτημα της ιδιωτικοποίησης της ΔΕΗ και συγκεκριμένα της ιδιωτικοποίησης των δικτύων ηλεκτρισμού, δηλαδή του ΑΔΜΗΕ. Το σχέδιο προβλέπει ότι η ΔΕΗ που ελέγχει κατά 100% τον ΑΔΜΗΕ, θα πουλήσει το 66% σε στρατηγικό επενδυτή, και το υπόλοιπο 34% στο Δημόσιο.\nΣτόχος της κυβέρνησης είναι να προχωρήσει άμεσα και να έχει κλείσει ως τον Ιούλιο του 2014 το ζήτημα της ΔΕΗ, ωστόσο υπηρεσιακοί παράγοντες εμφανίζονται λιγότερο αισιόδοξοι. Χαρακτηριστικό είναι ότι η προκήρυξη του διαγωνισμού που προγραμματιζόταν για σήμερα 4 Δεκεμβρίου, μετατέθηκε για τον Ιανουάριο.\nΤα ζητήματα που προκύπτουν είναι :\n– Το αν το δημόσιο έχει τη δυνατότητα να διαθέσει τα χρήματα που απαιτούνται ώστε να εξαγοράσει το 34% του ΑΔΜΗΕ, προκειμένου να κατέχει την καταστατική μειοψηφία, όπως έχει δεσμευθεί η κυβέρνηση.\n– Τα χρέη που βαραίνουν τον ΑΔΜΗΕ , τα οποία πρέπει να εκκαθαριστούν ώστε να αποδοθεί καθαρός στον νέο αγοραστή. Η κυβέρνηση εξετάζει νομοθετική ρύθμιση που θα μεταφέρει στον Λειτουργό της Αγοράς (ΛΑΓΗΕ) όλες τις οικονομικές δραστηριότητες του ΑΔΜΗΕ που σχετίζονται με την εκκαθάριση της αγοράς.\n– Η συζήτηση με τις τράπεζες που έχουν χρηματοδοτήσει τον ΑΔΜΗΕ (με 250 ως 300 εκατ. ευρώ) για τους όρους με τους οποίους θα αποπληρωθούν τα δάνειά τους όταν η εταιρεία αλλάξει χέρια.\nΤέλος όσον αφορά το νομοσχέδιο για τον φόρο ακινήτων, για το οποίο συζήτησαν στη προηγούμενη συνάντησης τους Σαμαράς και Βενιζέλος αναμένεται να κατατεθεί στη Βουλή, μετά από πολλές αναβολές, στις αρχές της επόμενης εβδομάδας.\nΤεχνικές δυσκολίες επέβαλαν, σύμφωνα με το υπουργείο Οικονομικών, την αναβολή της κατάθεσής του που αρχικά είχε προγραμματισθεί να γίνει αύριο.


Υποστήριξη της Βασιλείας—Οικοδόμηση για Λατρεία και Βοήθεια σε Περιπτώσεις Καταστροφών | Η Βασιλεία του Θεού\nΑριστερά: Υλική βοήθεια που στάλθηκε από την Ελβετία στους αδελφούς μας στη Γερμανία, 1946· δεξιά: Ανοικοδόμηση Αίθουσας Βασιλείας στην Ιαπωνία έπειτα από τσουνάμι, 2011\nΜΠΑΙΝΕΤΕ στην Αίθουσα Βασιλείας σας και τη βρίσκετε αγνώριστη. Ανέκαθεν καμαρώνατε για αυτό το κτίριο. Μπορεί μάλιστα να έχετε ευχάριστες αναμνήσεις από τη συμμετοχή σας στην οικοδόμησή του πριν από μερικά χρόνια. Αλλά τώρα, κατά μία έννοια, καμαρώνετε ακόμα περισσότερο, γιατί η Αίθουσα Βασιλείας έχει μετατραπεί προσωρινά σε κέντρο παροχής βοήθειας. Μια θύελλα προκάλεσε πλημμύρες και καταστροφές στην περιοχή σας, αλλά η Επιτροπή του Τμήματος οργάνωσε γρήγορα την παροχή τροφίμων, ρουχισμού, καθαρού νερού και άλλων εφοδίων στους πληγέντες. Οι προμήθειες που έχουν δωρηθεί είναι εύτακτα τοποθετημένες. Οι αδελφοί και οι αδελφές μπαίνουν με τη σειρά, παίρνουν ό,τι χρειάζονται και, σε πολλές περιπτώσεις, σκουπίζουν δάκρυα χαράς από τα μάτια τους.\nΟ Ιησούς είχε πει ότι το εξέχον χαρακτηριστικό γνώρισμα του λαού του θα ήταν η αγάπη μεταξύ τους. (Ιωάν. 13:34, 35) Σε αυτή την ενότητα, θα δούμε πώς εκδηλώνεται Χριστιανική αγάπη στα οικοδομικά έργα και στις προσπάθειες για παροχή βοήθειας που οργανώνουν οι Μάρτυρες του Ιεχωβά. Όλη αυτή η αγάπη αποτελεί δυναμική απόδειξη ότι ζούμε υπό τη Βασιλική διακυβέρνηση του Ιησού.\nΑπό πού προέρχονται τα χρήματα; Πώς χρησιμοποιούνται;\nΟι χώροι λατρείας δίνουν τιμή στον Θεό, αλλά εκείνος θεωρεί κάτι άλλο ακόμα πιο πολύτιμο.


10 ομάδες και μεταφορά αποτελεσμάτων | athlitiko\n10 ομάδες και μεταφορά αποτελεσμάτων\nΕΚΑΣΚ | 31 Ιουλίου 2016, 16:22\nΜε 10 ομάδες θα πραγματοποιηθεί το νέο πρωτάθλημα μπάσκετ της ΕΚΑΣΚ. Μάλιστα, όπως ανακοίνωσαν οι διοργανωτές, τα αποτελέσματα της κανονικής περιόδου θα μεταφέρονται στα playoff.\nΠερισσότερες ομάδες και συγκεκριμένα 10 θα συμμετάσχουν στο νέο παγκρήτιο πρωτάθλημα μπάσκετ της ΕΚΑΣΚ που θα ξεκινήσει στις 23 Οκτωβρίου. Εκτός από τις 7 ομάδες που θα είναι εντός συναγωνισμού και θα διεκδικήσουν τους στόχους τους στο νέο πρωτάθλημα, θα είναι και τρεις εκτός συναγωνισμού, δηλαδή οι Νέοι του Ηρακλείου, του ΟΦΗ και του Εργοτέλη. Με τον τρόπο αυτό, οι συγκεκριμένες ομάδες θα αποκτήσουν εμπειρίες από ανταγωνιστικό πρωτάθλημα.\nΟι υπόλοιπες επτά ομάδες που θα συμμετάσχουν είναι η Ακαδημία Ρεθύμνου, η Ιεράπετρα, η Μεσσαρά, το Δειλινό, ο Κύδωνας Χανίων, η Πεδιάδα και ο Ηρόδοτος. Η Ακαδημία ως γνωστόν κατέκτησε πέρυσι το πρωτάθλημα της ΕΚΑΣΚ ωστόσο δεν θα συμμετάσχει στο νέο πρωτάθλημα της Γ’ Εθνικής λόγω οικνομικής στενότητας, Συνεπώς θα επιστρέψει στο πρωτάθλημα της ΕΚΑΣΚ. Ούτε οι Μεσαρά, Δειλινό και Πεδιάδα δέχτηκαν να πάρουν τη θέση της Ακαδημίας. Σε σχέση με το περυσινό πρωτάθλημα δεν θα συμμετάσχει η Αναγέννηση Αρκαλοχωρίου που αποχώρησε.\nΜια πολύ σημαντική αλλαγή που θα προκύψει σε σχέση με το περυσινό πρωτάθλημα είναι ότι θα μεταφέρονται τα παιχνίδια της κανονικής περιόδου, στα playoff. Αυτό έγινε κυρίως διότι το πρωτάθλημα και η κανονική περίοδος θα αργήσει να τελειώσει λόγω της συμμετοχής 10 ομάδων πλέον σε αυτό.\nΣύμφωνα επίσης με την προκήρυξη της ΕΚΑΣΚ, οι ομάδες θα υποχρεούνται να έχουν στην 12αδα τους τουλάχιστον δύο αθλητές κάτω των 22 ετών, δηλαδή γεννηθέντες το έτος 1994 και νεότεροι και δύο αθλητές κάτω των 20 ετών, δηλαδή γεννηθέντες το έτος 1996 και νεότεροι, και θα πρέπει υποχρεωτικά να υπάρχει στην πεντάδα τουλάχιστον ένας απ’ αυτούς στα τρία πρώτα δεκάλεπτα.\nΌπως αποφάσισε τέλος η ΕΚΑΣΚ, τα παιχνίδια θα διεξάγονται τη Δευτέρα. Εξαιρείται ο Κύδωνας Χανίων ο οποίος θα παίζει Κυριακές αφου είναι η ομάδα που θα εκπροσωπεί τον Νομό της. Κάτι ανάλογο θα συμβαίνει και για τις Ακαδημία Ρεθύμνου και Ιεράπετρα. Οι ομάδες του Ηρακλείου λοιπόν θα παίζουν, στα μεταξύ τους παιχνίδια, Δευτέρα.


Νίκος Ταγαράς: Έως το τέλος του 2025 πολεοδομικός και χωροταξικός σχεδιασμός για πάνω από το 70% της επικράτειας – Radiomax.gr\n07:28: ΜΜ Παρασκευή 30 Ιουλίου, 2021\nΔημοσιεύτηκε στις: 22 Ιουλίου 2021 at 15:19 από: radiomax\n“Ξέρουμε ότι είναι ένα στοίχημα πολύ μεγάλο. Όμως οι ανάγκες και οι απαιτήσεις της εποχής δεν επιτρέπουν άλλες καθυστερήσεις και άλλον χαμένο χρόνο”, είπε ο υφυπουργός Περιβάλλοντος και Ενέργειας και πρόσθεσε ότι το υπουργείο θα τείνει ευήκοα ώτα σε προτάσεις για διορθώσεις, αρκεί αυτές να είναι δημιουργικές.\n“Ερχόμαστε με έναν πρωτοφανή σχεδιασμό, από πλευράς έκτασης, από πλευράς πίστωσης αλλά και από πλευράς χρόνου ολοκλήρωσης, πάνω από το 70% της επικράτειας, με προϋπολογισμό πάνω από 400 εκατομμύρια ευρώ, όλοι οι σχεδιασμοί – τοπικά και ειδικά πολεοδομικά σχέδια, ζώνες υποδοχής συντελεστή, οριοθέτηση οικισμών, οριοθέτηση ρεμάτων – όλα αυτά μέσα σε τέσσερα χρόνια, μέχρι το τέλος του 2025 θα έχουν ολοκληρωθεί”, είπε ο Νίκος Ταγαράς.\nΟ υφυπουργός σχολίασε τις καταγγελίες που διατυπώθηκαν για φωτογραφικές διατάξεις και εξυπηρέτηση συμφερόντων. “Είναι θέμα δημοκρατίας η έκφραση απόψεων, είναι θέμα δημοκρατίας η επισήμανση κινδύνων, όμως είναι πιο σημαντικό και δημιουργικό, πέρα από τις καταγγελίες για δήθεν εξυπηρετήσεις συμφερόντων, να ακούμε και προτάσεις συγκεκριμένες”, είπε ο Νίκος Ταγαράς.\nΙδίως για την καταγγελία ότι δια μέσω των Τοπικών και των Ειδικών Πολεοδομικών Σχεδίων, η κυβέρνηση “εξυπηρετεί συμφέροντα”, ο υφυπουργός Περιβάλλοντος και Ενέργειας υπογράμμισε ότι τα Τοπικά Πολεοδομικά Σχέδια, “έρχονται σε εξέλιξη των Γενικών Πολεοδομικών Σχεδίων και των Σχεδίων Χωρικής Οικιστικής Οργάνωσης ανοιχτής πόλης. Έρχονται να βάλουν τάξη στο χώρο”.\nΣτην κατεύθυνση αυτή, όπως είπε, καθορίζουν χρήσεις γης, ορίζουν όρους δόμησης, οριοθετούν οικισμούς και σχέδια πόλης, περιοχές προς πολεοδόμηση, προστατευόμενες περιοχές, οριοθετούν ρέματα. “Στόχος είναι να μπει τάξη στο χώρο”, είπε ο Νίκος Ταγαράς και επισήμανε ότι ο σχεδιασμός αυτός αφορά τέσσερις φάσεις: την κύρια μελέτη, τη στρατηγική μελέτη περιβαλλοντικών επιπτώσεων, τη μελέτη εκτίμησης της γεωλογικής καταλληλότητας και την οριοθέτηση των ρεμάτων, κυκλοφοριακές ρυθμίσεις, συνέπειες από φυσικές και τεχνολογικές καταστροφές, δηλαδή, “ένα πλήθος σχεδίων που είναι η βάση για το χώρο”. Όπως δε τόνισε στο τέλος, όλα αυτά απαιτούν την έγκριση με Προεδρικό Διάταγμα, δηλαδή “θα περάσουν” από το ΣτΕ. “Πως είναι δυνατόν λοιπόν να εξυπηρετούν συμφέροντα αφού θα περάσουν από το ΣτΕ;”, είπε ο υφυπουργός Περιβάλλοντος, Νίκος Ταγαράς και πρόσθεσε ότι μετά από τον έλεγχο από το ΣτΕ, θα εγκριθούν και θα ισχύσουν.\nΟ υφυπουργός επισήμανε εξάλλου ότι οι ιδιαιτερότητες κάθε περιοχής, επιβάλλουν να είναι διαφορετικές και οι χρήσεις και οι όροι δόμησης, “και προς τα πάνω και προς τα κάτω”.\nΑναφερόμενος στο Ν.4759/2020, ο υφυπουργός επισήμανε ότι πολλές ΥΔΟΜ δεν εξέδιδαν άδειες ή αντιμετώπισαν θέματα ερμηνειών. “Σήμερα ερχόμαστε και διευκρινίζουμε που ισχύει ο νόμος 4759. Ισχύει εκεί που δεν υπάρχει πρώτο επίπεδο σχεδιασμού. Δεν υπάρχει ΓΚΣ, δεν υπάρχει ΣΧΟΑΠ, δεν υπάρχουν ζώνες οικιστικού ελέγχου, δεν υπάρχει ΕΣΧΑΣΕ, δεν υπάρχει ΕΣΧΑΔΑ. Εκεί ισχύει ο ν. 4759”, διευκρίνισε ο υφυπουργός και πρόσθεσε πως δίνονται διευκρινίσεις στις κατά παρέκκλιση αρτιότητες, ώστε το πεδίο να είναι ξεκάθαρο και να μην υπάρχουν καθυστερήσεις.\nΤέλος σχολιάζοντας την κριτική για την παράταση που δίνεται στον πολεοδομικό σχεδιασμό για το Μάτι, εξήγησε ότι ο πρώτος χρόνος αφορούσε το Ειδικό Πολεοδομικό Σχέδιο το οποίο έχει ήδη παραδοθεί και προωθείται στο ΣτΕ. Η πρώτη φάση έχει ολοκληρωθεί και όπως ενημέρωσε την εθνική αντιπροσωπεία ο Νίκος Ταγαράς, υπογράφεται και η 2η φάση του σχεδιασμού, το ρυμοτομικό σχέδιο εφαρμογής, το οποίο θα παραδοθεί έως τα τέλη Ιουλίου 2022. “Δεν έχει υπάρξει ποτέ στο παρελθόν και οι δύο αυτές φάσεις να έχουν ολοκληρωθεί σε τρία χρόνια”, ανέφερε χαρακτηριστικά ο υφυπουργός.\nΝότης Μηταράκης: Σημείο διαφωνίας παραμένει η δυναμικότητα του ΚΥΤ Φυλακίου… όπου και αναζητούνται εναλλακτικές\nΗ επίσημη ανακοίνωση για την χθεσινή τηλεδιάσκεψη με τους θεσμικούς του Έβρου Ο Υπουργός Μετανάστευσης και Ασύλου, κ. Νότης Μηταράκης,…


"Πράσινο φως" για 4 έργα του Δήμου Κατερίνης προϋπολογισμού 1.700.000 ευρώ | Eptanews.gr\n«Πράσινο φως» για 4 έργα του Δήμου Κατερίνης προϋπολογισμού 1.700.000 ευρώ\nΤην χρηματοδότηση τεσσάρων σημαντικών έργων, εξασφαλίζει ο Δήμος Κατερίνης, μετά από σχετική ενημέρωση που είχε ο δήμαρχος Κατερίνης. Πρόκειται για έργα για τα οποία είχε υποβάλει σχετικό φάκελο τον Φεβρουάριο ζητώντας την ένταξη τους στο (τότε) Πρόγραμμα Φιλόδημος ΙΙ. Ο συνολικός προϋπολογισμός των έργων ξεπερνά το 1,7 εκατομμύρια ευρώ\nΣτην κορυφή της λίστας των έργων που αναμένεται να χρηματοδοτηθούν από το πρόγραμμα είναι η διαμόρφωση του κλειστού Γυμναστηρίου Κατερίνης (Τ9) στον Σιδηροδρομικό Σταθμό, με προϋπολογισμό 1.020.000 ευρώ. Η διαμόρφωση αφορά τον αύλειο χώρο και εκκρεμεί για περισσότερα από 10 χρόνια, παρουσιάζοντας σχεδόν ατελές έναν σημαντικό κλειστό χώρο άθλησης, απαραίτητο για την «αποσυμφόρηση» του Κλειστού Γυμναστηρίου του Α’ΔΑΚ Κατερίνης.\nΣύμφωνα με την ενημέρωση που είχε το απόγευμα της Δευτέρας ο κ. Κουκοδήμος, το Υπουργείο Εσωτερικών αξιολόγησε θετικά τους σχετικούς φακέλους και ενέκρινε τη χρηματοδότηση για την κατασκευή ραμπών και χώρων υγιεινής ΑΜΕΑ στις σχολικές μονάδες του Δήμου με προϋπολογισμό 253.000 ευρώ, καθώς και την αναμόρφωση των στάσεων λεωφορείων προϋπολογισμού 99.000 ευρώ. Αξίζει να σημειωθεί, πως το συγκεκριμένο έργο αφορά την προμήθεια καλαίσθητων και κυρίως λειτουργικών στεγάστρων για 50 στάσεις λεωφορείων, εντός των ορίων του Δήμου Κατερίνης.\nΙδιαίτερα σημαντική χαρακτήρισε ο κ. Κουκοδήμος και την χρηματοδότηση της πρότασης για τη συντήρηση του υφιστάμενου καταφυγίου αδέσποτων ζώων. Ουσιαστικά πρόκειται για μια σημαντική εξέλιξη, που αφορά την αναβάθμιση των εγκαταστάσεων του κυνοκομείου της Κατερίνης, προϋπολογισμού 372.000 ευρώ.\n«Με επιμονή, υπομονή και κυρίως μελέτες, εξασφαλίζουμε χρηματοδότηση σημαντικών παρεμβάσεων για την πόλη, σε μια περίοδο που οι οικονομικές δυνατότητες των ΟΤΑ είναι περιορισμένες» δήλωσε ο δήμαρχος Κατερίνης. Ο κ. Κουκοδήμος, στάθηκε στην ιδιαίτερα καλή συνεργασία που έχει με τον υπουργό Εσωτερικών κ. Θεοδωρικάκο, μια συνεργασία που όπως είπε είναι ουσιαστική και επ’ ωφελεία του Δήμου Κατερίνης.\nΤις επόμενες μέρες, αναμένεται και επισήμως από το υπουργείο Εσωτερικών η ανακοίνωση της χρηματοδότησης των συγκεκριμένων έργων.\nΚατερίνη – Έως και την Παρασκευή η διάθεση κλιματιζόμενης αίθουσας για την αντιμετώπιση του καύσωνα


Πέρασε σα σίφουνας από το Αγγελόκαστρο ο Παναμβρακικός | Όλα τα γκολ - Αθλητική ενημέρωση 24/7\nΠέρασε σα σίφουνας από το Αγγελόκαστρο ο Παναμβρακικός\nWriten by παντελης χατζηστυλιανος 11:47 μ.μ. - 0 Comments\nΠραγματοποιώντας πολύ καλή εμφάνιση ειδικά στο πρώτο ημίχρονο ο Παναμβρακικός Μπούκας κέρδισε στο Αγγελόκαστρο τον Αχελώο με 5 - 0 και έφτασε τους 27 βαθμούς στο πρωτάθλημα της Α΄ Κατηγορίας. Η ομάδα του Γιάννη Μακρή δεν άφησε περιθώρια στον Αχελώο και "καθάρισε" το παιχνίδι από το πρώτο ημίχρονο που προηγήθηκε με 4 - 0.\nΟι φιλοξενούμενοι μπήκαν καλύτερα στο παιχνίδι και στο 9ο λεπτό το σουτ του Αποστόλη Τσιούνη κατέληξε στο δεξί δοκάρι του Τσιλίκα. Έξι λεπτά αργότερα ο Παναμβρακικός άνοιξε το σκορ με φαλτσαριστό σουτ του Πάνου Τσιούνη, σε μια φάση που οι γηπεδούχοι διαμαρτυρήθηκαν ότι δεν υπήρξε το φάουλ από το οποίο έγινε η φάση του γκολ.Στο 21΄ ο Παναμβρακικός κέρδισε πέναλτι σε ανατροπή του Αποστόλη Τσιούνη με τον Καλαμάρη να δίνει πέναλτι, απόφαση που αμφισβήτησαν έντονα οι γηπεδούχοι. Ο Αποστόλης Τσιούνης ανέλαβε την εκτέλεση και έκανε το 0 - 2. Στο 28΄ ο Θανάσης Καβαλλάρης με μονοκόμματο σουτ μετά τη σέντρα του Παππά έκανε το 0 - 3 και στο 39΄ ο Θανάσης Καβαλλάρης πάσαρε στον Πάνο Τσιούνη που πρόλαβε την έξοδο του Τσιλίκα, πλάσαρε και ο Σαμψώνας προώθησε τη μπάλα στα δίχτυα για το 0 - 4. Στα τελευταία λεπτά του πρώτου ημιχρόνου οι γηπεδούχοι είχαν τρεις καλές στιγμές, αλλά δεν κατάφεραν να σκοράρουν.\nΣτο δεύτερο ημίχρονο ο ρυθμός έπεσε, αλλά οι δύο ομάδες είχαν τις ευκαιρίες τους. Στο 46΄ ο Λάμπρος Ζαλοκώστας από κοντά δεν πλάσαρε καλά, ενώ στο 60΄ο Τσιλίκας νίκησε σε τετ α τετ το Φίλο. Ο Παναμβρακικός πέτυχε το πέμπτο του γκολ με τον Τζουλιάνο στο 72΄ μετά τη σέντρα του Πάνου Τσιούνη, ενώ στο 90΄ ο Ρόκκος κράτησε το μηδέν διώχνοντας τη μπάλα στο φάουλ του Συσοβίτη.\n9΄ Φαλτσαριστό σουτ του Αποστόλη Τσιούνη η μπάλα καταλήγει στο δεξί κάθετο δοκάρι.\n11΄ Σουτ του Θανάση Καβαλλάρη έφυγε πάνω από το δοκάρι.\n13΄ Φάουλ του Θανάση Καβαλλάρη απέκρουσε ο Τσιλίκας.\n15΄ Γκολ. Ο Πάνος Τσιούνης με φαλτσαριστό σουτ στέλνει τη μπάλα στην αριστερή γωνία του Τσιλίκα για το 0 - 1.\n17΄ Ανάποδο ψαλίδι του Λάμπρου Ζαλοκώστα απέκρουσε ο Ρόκκος.\n21΄ Ο Καλαμάρης υποδεικνύει πέναλτι σε ανατροπή του Αποστόλη Τσιούνη από τον Κουτρούλη.\n22΄ Γκολ. Ο Αποστόλης Τσιούνης ευστοχεί στην εκτέλεση του πέναλτι και κάνει το 0 - 2.\n28΄ Γκολ. Σέντρα του Παππά από δεξιά ο Θανάσης Καβαλλάρης με μονοκόμματο σουτ κάνει το 0 - 3.\n39΄ Γκολ. Κάθετη πάσα του Θανάση Καβαλλάρη στον Πάνο Τσιούνη που προλαβαίνει την έξοδο του Τσιλίκα, πλασάρει και ο Σαμψώνας σπρώχνει τη μπάλα στα δίχτυα για το 0 - 4.\n42΄ Σουτ του Μάριου Σαγάνα απέκρουσε ο Ρόκκος.\n43΄ Σέντρα του Μπακογιάννη από αριστερά ο Λάμπρος Ζαλοκώστας από καλή θέση δεν κατάφερε να βρει τη μπάλα και να απειλήσει.\n45΄ Σουτ του Στάθη Ζαλοκώστα από αριστερά μέσα στην περιοχή έδιωξε ο Ρόκκος και στη συνέχεια η μπάλα έφτασε στο Συσοβίτη που έπιασε το σουτ που κόντραρε σε σώματα.\n46΄ Σουτ του Αποστόλη Τσιούνη απέκρουσε ο Τσιλίκας.\n46΄ Συρτή σέντρα του Στάθη Ζαλοκώστα από αριστερά ο Λάμπρος Ζαλοκώστας απέναντι στο Ρόκκο δεν έπιασε καλά το πλασέ και η μπάλα έφυγε άουτ.\n60΄ Κάθετη πάσα του Τζουλιάνο στο Φίλο που απέναντι από τον Τσιλίκα πλάσαρε και έδιωξε ο τερματοφύλακας του Αχελώου.\n65΄ Φάουλ του Συσοβίτη η μπάλα έφυγε πάνω από το δοκάρι.\n72΄ Γκολ. Σέντρα του Πάνου Τσιούνη από αριστερά ο Τζουλιάνο σούταρε από το ύψος του πέναλτι και η μπάλα κατέληξε στα δίχτυα παρά την προσπάθεια του Τσιλίκα για το 0 - 5.\n76΄ Σέντρα του Φίλου από αριστερά κεφαλιά του Πάνου Τσιούνη πάνω από το δοκάρι.\n80΄ Σέντρα του Συσοβίτη κεφαλιά του Λάμπρου Ζαλοκώστα η μπάλα έφυγε άουτ.\n82΄ Σουτ του Τζουλιάνο απέκρουσε ο Τσιλίκας.\n90΄ Φάουλ του Συσοβίτη ο Ρόκκος έδιωξε στη δεξιά του γωνία και στη συνέχεια στο γύρισμα του Στάθη Ζαλοκώστα οι αμυντικοί απομάκρυναν.\nΑΧΕΛΩΟΣ ΑΓΓΕΛΟΚΑΣΤΡΟΥ (Γιώργος Ζήκος): Τσιλίκας, Κουτρούλης, Αθανασάκης (63΄ Καπώνης), Μπέτσικας (46΄ Ρουσογιάννης), Αλεξάκης, Μπακογιάννης, Σαγάνας Μ., Ζαλοκώστας Λ., Καραλής (46΄ Πελεκάνος), Συσοβίτης, Ζαλοκώστας Ε.\nΠΑΝΑΜΒΡΑΚΙΚΟΣ ΜΠΟΥΚΑΣ (Γιάννης Μακρής): Ρόκκος, Παππάς, Κάκκος (53΄ Φίλος), Κοκώνης, Μπεκατώρος, Σαμψώνας (62΄ Κυρόσιμος), Τσιούνης Α. (68΄ Καβαλλάρης Κ.), Λαγοπάτης, Τσιούνης Π., Καβαλλάρης Α., Τζουλιάνο Μούτσα.


Το Ιστολόγιο της Πληροφορικής: Tagxedo μια web 2.0 εφαρμογή για τη δημιουργία σύννεφου λέξεων\nTagxedo μια web 2.0 εφαρμογή για τη δημιουργία σύννεφου λέξεων\nΜε μια ματιά μπορούμε να δούμε επομένως την κύρια ιδέα, το θέμα της σελίδας. Ή αν πρόκειται για εργασίες μαθητών μας,\nΕπιπλέον μπορούμε να δούμε ποιες λέξεις χρησιμοποιούν πιο πολύ. Ή μπορούμε να τροποποιήσουμε κάποιο κείμενο για να παρουσιάσουμε τις ιδέες που θέλουμε. Αυτή η οπτικοποίηση της συχνότητας εμφάνισης κάποιας λέξης μας δίνει εύκολα και ευχάριστα πληροφορίες που δύσκολα θα παίρναμε τόσο γρήγορα με άλλον τρόπο ανάλυσης.\nΥπάρχουν πολλοί και εύκολοι τρόποι για να φτιάξετε «σύννεφα λέξεων».\nΈνα Web 2.0 διαδεδομένο εργαλείο είναι το Tagxedo. Είναι ένα πολύ χρήσιμο εργαλείο που δίνει τη δυνατότητα στους χρήστες του να δημιουργούν σύννεφα λέξεων πολύ γρήγορα και εύκολα. Η διαδικασία που ακολουθεί ο χρήστης είναι πολύ απλή!\n3. Ο χρήστης πατάει Save/Share και του δίνεται η δυνατότητα να αποθηκεύσει το αρχείο ως εικόνα είτε να το μοιραστεί στα μέσα κοινωνικής δικτύωσης.\nΠαρακάτω θα βρείτε ένα οδηγό χρήσης του Tagxedo:\nΟδηγός χρήσης του Tagxedo. Tagxedo : web 2.0 εφαρμογή για τη δημιουργία σύννεφου λέξεων from Vasilis Drimtzias\nΟδηγίες για την δημιουργία σύννεφου λέξεων στο tagxedo (free on-line)\nAuthor: Μιχάλης Τζωρτζάκης στις 12:44:00 π.μ.\nTags Εγχειρίδια χρήσης, Χρήσιμα προγράμματα, Web 2.0


Ιωάννινα: Το Αστικό ΚΤΕΛ έφερε το φυσικό αέριο\n17 05 2019 | 18:53\nΗ συνεργασία του Αστικού ΚΤΕΛ Ιωαννίνων με την ΔΕΠΑ φέρνει επιτέλους το φυσικό αέριο στα Γιάννενα. Το πρατήριο που δημιουργήθηκε ξεκινά από την Δευτέρα την λειτουργία του ενώ κάποιοι ήδη εφοδιάστηκαν από την Παρασκευή καθώς ξεκίνησε δοκιμαστικά την διάθεση φυσικού αερίου. Τις εγκαταστάσεις επισκέφθηκε ο Γενικός Γραμματέας του Υπουργείου Υποδομών Θάνος Βούρδας ο οποίος είχε συνάντηση και συνεργασία με τον πρόεδρο του Αστικού ΚΤΕΛ Στέφανο Μουστακλή. Μία νέα σελίδα ανοίγει για τις μεταφορές στα Γιάννινα, οι οποίες μπορούν να γίνουν πιο οικονομικές αλλά και περισσότερο φιλικές προς το περιβάλλον.\nΤο ίδιο το Αστικό μπορεί πλέον να εφοδιάζει τα οχήματά του με φυσικό αέριο αλλά δίνει την δυνατότητα και στους οδηγούς ιδιωτικών οχημάτων να κάνουν το ίδιο.\n«Από τη Δευτέρα 20 Μαΐου τα Αστικά ΚΤΕΛ Ιωαννίνων κυκλοφορούν και με Λεωφορεία Φυσικού Αερίου. Με μεγάλη χαρά επισκέφθηκα το Αμαξοστάσιο των Αστικών ΚΤΕΛ Ιωαννίνων. Ένα αμαξοστάσιο πρότυπο με σύγχρονα οχήματα και εγκαταστάσεις και πολλαπλές λειτουργίες τόσο για την εξυπηρέτηση κοινωνικά ευάλωτων ομάδων όσο και την τουριστική λειτουργία της περιοχής. Ευχαριστώ θερμά τον Πρόεδρό του Στέφανο Μουστακλή. Σε συνεργασία με τη ΔΕΠΑ και το Υπουργείο Περιβάλλοντος υλοποιήθηκε ένα σημαντικό έργο. Νέα εποχή για τις αστικές συγκοινωνίες της πόλης των Ιωαννίνων. Νέα εποχή για τα Αστικά ΚΤΕΛ που πρέπει να κάνουν αυτό το βήμα, πρότυπο ανάπτυξης μέσα στο νέο, σύγχρονο θεσμικό πλαίσιο που από κοινού διαμορφώσαμε», σχολίασε ο Γενικός Γραμματέας του Υπουργείου Θάνος Βούρδας.\nΤο νέο πρατήριο στις εγκαταστάσεις του αμαξοστασίου του Αστικού ΚΤΕΛ Ιωαννίνων θα προσφέρει φτηνό εναλλακτικό καύσιμο στον επαγγελματία, αυξάνοντας την ανταγωνιστικότητα στον τομέα των μεταφορών.


Samsung Galaxy Note 7, Η ΚΑΘΗΜΕΡΙΝΗ, kathimerini.com.cy\nΊσως το καλύτερο κινητό στον κόσμο\n23 ΑΥΓΟΥΣΤΟΥ 2016 - 18:23\nΗ Samsung θέτει με το ολοκαίνουριο Galaxy Note7 νέα πρότυπα για τα smartphones με μεγάλη οθόνη, παρουσιάζοντας μία συσκευή καινοτόμων χαρακτηριστικών, που φέρει εκλεπτυσμένη κατασκευή και υψηλής ποιότητας υλικά. Κομψή εμφάνιση και κατασκευαστική αξία συνδυάζονται με την ανθεκτικότητα στο νερό (τόσο όσον αφορά στη συσκευή όσο και στο S Pen), αλλά και με κορυφαία ασφάλεια. Ασφάλεια που συνδυάζει το Samsung Knox με βιομετρικές πιστοποιήσεις, συμπεριλαμβανομένης της νέας λειτουργίας για σάρωση της ίριδας του ματιού.\nΤο Galaxy Note 7 προσφέρει επιπρόσθετα δυνατότητα μετάδοσης βίντεο σε ποιότητα HDR, επιτυγχάνοντας έτσι τέλεια ισορροπία μεταξύ εργασίας και ψυχαγωγίας. Στόχος των κατασκευαστών του ήταν να ανταποκριθούν στους όλο και πιο γρήγορους ρυθμούς ζωής, προσφέροντας στους χρήστες τη δυνατότητα να κάνουν όσο γίνεται περισσότερα πράγματα, με περισσότερη ευκολία, από οπουδήποτε και οποτεδήποτε.\nS Pen: Το εργαλείο που ζωντανεύει τις ιδέες\nΤο βελτιωμένο Galaxy Note7 S Pen είναι κάτι περισσότερο από ένα απλό εργαλείο γραφής. Είναι ο τρόπος για να κάνει κανείς περισσότερα πράγματα, με αποτελεσματικότητα και ακρίβεια. Οι χρήστες μπορούν να ζωντανέψουν τις ιδέες τους κατά τη στιγμή της έμπνευσης, χωρίς να χρειάζεται να ξεκλειδώσουν την οθόνη, χρησιμοποιώντας το Screen Off Memo και τοποθετώντας απλώς τη σημείωση στην Always On οθόνη. Τo S Pen δίνει επιπλέον τη δυνατότητα στους χρήστες να δημιουργούν και να μοιράζονται με ευκολία GIF animations, χάρη στο Smart Select. Απ’ εκεί και πέρα, οι νέες λειτουργίες του Air Command, συμπεριλαμβανομένων των λειτουργιών Magnify και Translate, επιτρέπουν στον χρήστη να μεγεθύνει την οθόνη ή να αλλάξει γλώσσες με μία απλή κίνηση του S Pen. Το δε Samsung Notes αποτελεί νέα ενιαία εφαρμογή, που επιτρέπει στους χρήστες να κρατήσουν χειρόγραφες σημειώσεις, να ζωγραφίσουν ή να επεξεργαστούν τα σημειώματα.\nΗ λεπτότερη μύτη των 0,7 χλστ., όπως και η βελτιωμένη ευαισθησία στην πίεση, εγγυούνται πως το νέο S Pen γράφει με ευκολία και με ακρίβεια, χωρίς να απέχει πολύ από την εμπειρία χρήσης ενός πραγματικού στυλό. Με την ξεγνοιασιά που προσφέρει η πιστοποίηση IP68 για ανθεκτικότητα στο νερό, το νέο S Pen επιτρέπει στους χρήστες να σημειώνουν τις σκέψεις τους ακόμη και όταν η οθόνη του κινητού τους είναι βρεγμένη.\nΑσφάλεια εν ριπή οφθαλμού\nΣε συνδυασμό με το Samsung Knox, κορυφαία πλατφόρμα στον τομέα της ασφάλειας, το Galaxy Note7 προσφέρει περισσότερη ασφάλεια και «ιδιωτικότητα», μέσω εξαιρετικά προηγμένων βιομετρικών πιστοποιήσεων, συμπεριλαμβανομένου του σαρωτή δακτυλικού αποτυπώματος και της τεχνολογίας για σάρωση της ίριδας. Το Note7 προσφέρει περισσότερες επιλογές ταυτοποίησης, που μπορούν να χρησιμοποιηθούν εναλλάξ, ανάλογα με το πώς χρησιμοποιεί κανείς το κινητό του, όπου κι αν βρίσκεται και ό,τι κι αν κάνει.\nΜε τη λειτουργία Secure Folder (έναν ξεχωριστό φάκελο που προσθέτει ένα επιπλέον επίπεδο πιστοποίησης) το Note7 ανεβάζει το επίπεδο εμπιστοσύνης των χρηστών, αφού η ασφάλεια που παρέχει σχετικά με τις ιδιωτικές και προσωπικές τους πληροφορίες είναι ασυναγώνιστη. Άξιο αναφοράς είναι πως η τεχνολογία αναγνώρισης της ίριδας μπορεί να χρησιμοποιηθεί ακόμη και για να πιστοποιήσει τις ασφαλείς αγορές που γίνονται μέσω της υπηρεσίας Samsung Pay.\nΑνώτερο επίπεδο ψυχαγωγίας\nΤο Galaxy Note7 διαθέτει κομψή, κυρτή οθόνη των 5,7 ιντσών QHD Super AMOLED, προσφέροντας πιο ζωντανή εικόνα στο smartphone. Έχει τη δυνατότητα να μεταδώσει HDR βίντεο, επιτρέποντας μία κινηματογραφική εμπειρία που περιλαμβάνει φωτεινότερα χρώματα και βαθύτερο μαύρο. Η συσκευή διαθέτει επίσης ένα πακέτο παιχνιδιών μέσω του Google Play, που περιλαμβάνει κορυφαίους τίτλους video games, πιο εύκολη διαδικασία αγοράς τους και άλλα οφέλη για τον νέο χρήστη.\nΣυνδυάζοντας το Note7 με το νέο Gear VR της Oculus, οι χρήστες μπορούν να βιώσουν υψηλής ποιότητας εικονική πραγματικότητα σχεδόν οπουδήποτε. Η Super AMOLED οθόνη και ο ισχυρός επεξεργαστής της συσκευής προσφέρουν καθηλωτική εμπειρία, ενώ η μεγάλη και συνεχώς αυξανόμενη βιβλιοθήκη εφαρμογών, φωτογραφιών, παιχνιδιών κ.λπ., τοποθετεί τους χρήστες στο κέντρο της δράσης.\nΚάμερα, μνήμη και μπαταρία\nΤο Galaxy Note7 είναι εξοπλισμένο με την προηγμένη φωτογραφική μηχανή που πρωτοεμφανίστηκε στα Galaxy S7 και Galaxy S7 edge. Η τεχνολογία dual- pixel, το ευρύ διάφραγμα και η γρήγορη αυτόματη εστίαση συνδυάζονται, ώστε να δημιουργήσουν καθαρές και όμορφες φωτογραφίες, ακόμα και σε συνθήκες χαμηλού φωτισμού.\nΕκτός από τα 64GB της εσωτερικής μνήμης, το Galaxy Note7 προσφέρει δυνατότητα επέκτασης του αποθηκευτικού χώρου και υποστηρίζει microSD έως και 256GB. Είναι εξοπλισμένο με μπαταρία 3.500mAh, προσφέρει ευκολία στη διαχείριση της μπαταρίας μέσω του Smart Manager και φορτίζει γρήγορα, χρησιμοποιώντας τη νέα θύρα USB-C. Επιπλέον, μπορείτε να φορτίσετε το Galaxy Note7 οπουδήποτε υπάρχει δυνατότητα ασύρματης φόρτισης.\nGeek | κινητά | καθημερινή | Samsung


Σχολείο απαγόρευσε τα ψηλοτάκουνα ως αντισεισμικό μέτρο | SDNA\n3-0 ο Άγιαξ με σέντρα- σουτ του Ταλιαφίκο (vid)\nΑντετοκούνμπο: «Έβλεπα τους γονείς μου να δουλεύουν σκληρά και να κάνουν τα πάντα για μένα...»\nΣχολείο απαγόρευσε τα ψηλοτάκουνα ως αντισεισμικό μέτρο\n27 Οκτωβρίου 2015, 19:02\nΤελευταία ανανέωση: 27 Οκτωβρίου 2015, 19:02\nΜαθήτριες και δασκάλες ενός σχολείου στην Ιταλία θα πρέπει να ξεχάσουν τα ψηλοτάκουνα παπούτσια. Και αυτό, όσο κι αν ακούγεται περίεργο, είναι αντισεισμικό μέτρο.\nΕνα Γυμνάσιο στην πόλη Αβετσάνο, της επαρχίας Λ'Ακουίλα που είναι ιδιαίτερα σεισμογενής, ανακοίνωσε νέους κανονισμούς, σύμφωνα με τους οποίους δεν θα επιτρέπεται πλέον να φορούν στο σχολείο παπούτσια με τακούνι άνω των 4 εκατοστών. Και αυτό γιατί τα ψηλοτάκουνα θα μπορούσαν να εμποδίσουν την ταχεία εκκένωση του κτιρίου, σε περίπτωση που «χτυπήσει» ο Εγκέλαδος. Στα απαγορευμένα υποδήματα επίσης μπήκαν οι πλατφόρμες και οι σαγιονάρες, κάτι που αποφάσισε το σχολείο μελετώντας τον αριθμό των τραυματισμών που έχουν καταγραφεί εκεί, εξαιτίας των παπουτσιών.\n«Δεν πρόκειται για πουριτανισμό», εξήγησε η επικεφαλής καθηγήτρια, Ανα Αμάντσι, μιλώντας στο πρακτορείο ειδήσεων ANSA, προσθέτοντας ότι πρόκειται για ένα σημαντικό «μάθημα» σε μία περιοχή με έντονη σεισμική δραστηριότητα. Από την άλλη, κάποιοι αντιδρούν θεωρώντας ότι πρόκειται για υπερβολικό μέτρο, ενώ μερικοί επισημαίνουν ότι υπάρχουν πιο σοβαρά προβλήματα που πρέπει να λύσει το σχολείο, αντί να ασχολείται με τα ψηλοτάκουνα, όπως η θέρμανση του κτιρίου.\nΑξίζει να σημειωθεί ότι στην ίδια περιοχή έγινε ο καταστροφικός σεισμός του 2009, στοιχίζοντας τη ζωή 309 ανθρώπων και καταστρέφοντας 10.000 κτίρια στην πόλη της Λ' Ακουίλα, αλλά και σε άλλες κοντινές.\nΟ απατεώνας μαραθωνοδρόμος που έτρεξε ένα χιλιόμετρο!\nΤο «Χαμόγελο του Παιδιού» γίνεται ...θρησκεία λόγω ΕΝΦΙΑ!\nΤι ήταν στην προηγούμενη ζωή Τσίπρας, Παπανδρέου, Μητσοτάκης, Μέρκελ;


αριστερη αντεπιθεση: Όχι στην επιστράτευση των ναυτεργατών-Νίκη στο δίκαιο αγώνα τους\nΌχι στην επιστράτευση των ναυτεργατών-Νίκη στο δίκαιο αγώνα τους\n-ΟΛΟΙ ΣΤΗ ΣΥΓΚΕΝΤΡΩΣΗ ΤΩΝ ΝΑΥΤΕΡΓΑΤΩΝ\n-ΝΙΚΗ ΣΤΟΝ ΑΓΩΝΑ ΤΟΥΣ\n-ΟΧΙ ΣΤΟΥΣ ΝΟΜΟΥΣ ΤΩΝ ΕΦΟΠΛΙΣΤΩΝ\n-ΝΑΥΤΕΡΓΑΤΕΣ ΜΕ ΔΙΚΑΙΩΜΑΤΑ - ΝΗΣΙΑ ΜΕ ΑΝΘΡΩΠΙΝΕΣ ΣΥΓΚΟΙΝΩΝΙΕΣ\nΣυγκέντρωση, Τρίτη 5 Φλεβάρη, 6μμ στον Άγιο Διονύσιο. Προσυγκέντρωση 5:30μμ, Σταθμός ΗΣΑΠ\nΒασιζόμενη σε έναν νόμο που μιλά για επιστράτευση σε περιπτώσεις που απειλείται η δημόσια υγεία, σε περιπτώσεις φυσικών καταστροφών και για την αντιμετώπιση αναγκών της άμυνας της χώρας, η κυβέρνηση συνεχίζει την χουντική πολιτική της. Στο στόχαστρο τώρα βρίσκονται οι ναυτεργάτες, στους οποίους μετά από την απόφασή τους για νέα 48ωρη απεργία, μέχρι σήμερα το βράδυ θα επιδοθούν φύλλα πορείας. Έπειτα από 6 μέρες απεργίας οι ναυτεργάτες ζητούν την άμεση εξόφληση των δεδουλευμένων αποδοχών τους και των αναδρομικών καθώς και την υπογραφή και εφαρμογή Συλλογικών Συμβάσεων Εργασίας για όλες τις κατηγορίες πλοίων.\nΓια άλλη μια φορά η μνημονιακή κυβέρνηση επιλέγει να ταχθεί με το μέρος του κεφαλαίου και των συμφερόντων των εφοπλιστών, διαλέγει δε να καταστείλει τον αγώνα των απεργών ναυτεργατών με αθέμιτα μέσα, χαρακτηρισμένα ως παράνομα ακόμα και από κομμάτια της αστικής τάξης.\nΑπέναντι σε αυτές τις πολιτικές, που ξεπερνούν τα όρια της δημοκρατίας ακόμα και με την αστική της έννοια, πρέπει να βρεθούμε απέναντι. Η αναγκαιότητα για συσπείρωση του κόσμου της εργασίας και έμπρακτη αλληλεγγύη στον αγώνα των πληττόμενων στρωμάτων είναι πιο μεγάλη από ποτέ.\nΑναρτήθηκε από alex στις 5:15 μ.μ.\nΕτικέτες ΑΛΛΗΛΕΓΓΥΗ , ΕΡΓΑΖΟΜΕΝΟΙ , ΚΑΤΑΣΤΟΛΗ , ΠΟΛΙΤΙΚΗ


Κατερίνα Στικούδη: «Βγάλαμε τη βέρα την επόμενη κιόλας μέρα του γάμου» (βιντεο) – kamarini.com\n“Την φοράμε μόνο όταν…”\nΗ Κατερίνα Στικούδη βρέθηκε καλεσμένη του Γρηγόρη Αρναούτογλου στο The 2night Show το βράδυ της Πέμπτης. Η τραγουδίστρια αποκάλυψε, μέσα σε όλα, πως… έβγαλε τη βέρα της μια μόλις μέρα μετά τον γάμο με τον αγαπημένο της.\n«Τη βέρα την έχουμε βγάλει από την επόμενη μέρα κιόλας» ανέφερε χαρακτηριστικά η Κατερίνα Στικούδη. «Βέβαια, γιατί για εμάς η βέρα έχει μια πολύ σημαντική αξία. Είναι το κόσμημα μας».\n«Άσε με να στο αναλύσω» είπε η Κατερίνα Στικούδη προς τον παρουσιαστή του ΑΝΤ1. «Την φοράμε μόνο όταν βάζουμε τα καλά μας, εκείνος το κοστούμι του και εγώ βάζω κάτι να πάμε κάπου ωραία και βάζουμε το κόσμημα μας».\n«Είμαστε και οι δύο πολύ ξεχασιάρηδες και νομίζω πως αν την φοράμε κάθε μέρα, την επόμενη βδομάδα νομίζω πως θα την ψάχνω» συμπλήρωσε η τραγουδίστρια. «Κρίμα δεν είναι να χαθεί; Και είναι της γιαγιάς του».\nΕπίσης, η Κατερίνα Στικούδη αποκάλυψε πως σύντομα η οικογένεια της θα κατηφορίσει στην Αθήνα και είναι πολύ ευτυχισμένη για αυτό.